-15-

**ส่วนที่ 3**

**รายละเอียด โครงการ/กิจกรรม/มาตรการ**

**มติที่ 1 การสร้างสังคมที่ไม่ทนต่อการทุจริต**

 **1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการเมืองฝ่ายสภาท้องถิ่น และฝ่ายประจำขององค์การบริหารส่วนตำบลหนองข่า**

 **1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**1. ชื่อโครงการ : โครงการบริหารงานตามหลักธรรมาภิบาล**

**2. หลักการและเหตุผล**

หลักธรรมาภิบาล หรือ การบริหารจัดการที่ดี (Good Governance) เป็นหลักสําคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสํานึกในการทํางานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่าง มีประสิทธิภาพ และนําไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชันที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจําเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชันอย่างจริงจัง ในสถานการณ์วิกฤติปัญหาการทุจริตคอร์รัปชันในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่า การที่จะทําให้ปัญหาการคอร์รัปชันลดน้อยลงและหมดไปได้ในที่สุดนั้น ต้องนําหลัก ธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชน ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสํานึกของคนไทยร่วมต้านภัยการทุจริต ควบคู่ กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชัน ทั้งนี้ กลไกการนําหลักธรรมาภิบาล ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่ง ราชอาณาจักรไทยฉบับปัจจุบัน ซึ่งได้วางกรอบการนําหลักธรรมาภิบาลไปเป็นแนวทางการปฏิรูปการบริหารการปกครองของ หน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทาง ที่ดีขึ้นแล้ว แต่อย่างไรก็ตาม สําหรับกรอบการนําหลักธรรมาภิบาลไปเป็นแนวทางการปฏิรูปการบริหารการปกครองของ หน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาลซึ่งประกอบด้วย หลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณา คัดเลือกนําองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสําหรับ หน่วยงานหรืองค์กรใดๆ จะต้องคํานึงถึงกรอบเป้าหมาย วัตถุประสงค์แนวทาง หรือวิธีการดําเนินงานที่หน่วยงานองค์กร สามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป ดังนั้น เพื่อประโยชน์ในการบริหารราชการขององค์การบริหารส่วนตําบลหนองข่า จึงได้จัดทําโครงการบริหารงานตามหลักธรรมาภิบาลขึ้น

-16-

**3. วัตถุประสงค์**

1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสําคัญกับการป้องกันและปราบปรามการทุจริต ประพฤติมิชอบ (Anti Corruption)

3. เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถ นําไปประยุกต์ใช้ในการทํางานและการดําเนินชีวิตได้

4. เพื่อให้ผู้บริหารท้องถิ่น บุคลากรสามารถนําองค์ความรู้ต่างๆ ไปประยุกต์ใช้ในการทํางานให้กับองค์กรได้อย่างมี ประสิทธิภาพ

**4. เป้าหมาย** ผู้บริหารท้องถิ่น สมาชิกสภาท้องถิ่น พนักงานส่วนตําบล พนักงานจ้างขององค์การบริหารส่วนตำบลหนองข่าและประชาชนตำบลหนองข่า

**5. พื้นที่ดําเนินการ** องค์การบริหารส่วนตำบลหนองข่า

**6. วิธีดําเนินการ**

1. จัดทําโครงการเพื่อขออนุมัติจากผู้บริหารท้องถิ่น

2. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3. ประสานงานกับหน่วยงานที่เกี่ยวข้อง เพื่อจัดหาวิทยากร

4. จัดทํากําหนดการและหัวข้อการอบรม

5. สรุปผลในภาพรวมและรายงานผลการดําเนินการตามโครงการให้ผู้บริหารท้องถิ่นทราบ

**7. ระยะเวลาการดําเนินงาน** 3 ปี (ปีงบประมาณ พ.ศ. 2562 – 2564)

**8. งบประมาณที่ใช้ในการดําเนินการ** ปีงบประมาณละ 20,000 บาท รวม 60,000 บาท

**9. ผู้รับผิดชอบโครงการ** สํานักงานปลัดองค์การบริหารส่วนตําบลหนองข่า

**10. ตัวชี้วัด/ผลลัพธ์**

1. ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

2. ผู้บริหารท้องถิ่น บุคลากรมีความรู้ความเข้าใจและให้ความสําคัญกับการป้องกันและปราบปรามการทุจริต ประพฤติมิชอบ (Anti Corruption)

3. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนําไปประยุกต์ใช้ในการทํางานและการดําเนินชีวิตได้

4. ผู้บริหารท้องถิ่น บุคลากรสามารถนําองค์ความรู้ต่างๆ ไปประยุกต์ใช้ในการทํางานให้กับองค์กรได้อย่างมีประสิทธิภาพ

 ----------------------------------------------------------------------------------------------------------------------------

-17-

 **1.1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบล**

 **หนองข่า”**

**2. หลักการและเหตุผล**

ตามที่องค์การบริหารส่วนตำบลหนองข่าได้ประกาศใช้ประมวลจริยธรรมขององค์การบริหารส่วนตำบลหนองข่า พ.ศ. 2552 โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานองค์การบริหารส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับจริยธรรมของพนักงานองค์การบริหารส่วนตำบล ลูกจ้างประจำ และพนักงานจ้าง ลงวันที่ 30 กันยายน 2558 กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริงมุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้ ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์การบริหารส่วนตำบลหนองข่าควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน จึงได้จัดทำมาตรการ “ส่งเสริมการปฏิบัติงานตามประมวลจริยธรรม” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

 1. เพื่อเป็นเครื่องมือกำกับความประพฤติการปฏิบัติหน้าที่ในการยึดหลักตามมาตรฐานทางจริยธรรม

 2. เพื่อให้เกิดการปรับปรุงประมวลจริยธรรมขององค์กรให้เป็นปัจจุบันและสอดคล้องกับสถานการณ์ที่เปลี่ยนไป และสร้างความมั่นใจแก่ผู้รับบริการและประชาชนทั่วไป

 3. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

**4. เป้าหมาย/ผลผลิต** คณะผู้บริหาร สมาชิกสภา พนักงานลูกจ้างประจำ และพนักงานจ้างทั่วไป

**5. พื้นที่ดำเนินการ** องค์กรปกครองส่วนท้องถิ่น

**6. วิธีดำเนินการ**

-18-

 1. แต่งตั้งคณะทำงานปรับปรุงประมวลจริยธรรม

 2. ประชุมคณะทำงานฯ

 3. จัดกิจกรรมส่งเสริมให้เกิดการปฏิบัติตนตามประมวลจริยธรรมเพื่อใช้เป็นค่านิยมสำหรับองค์กร ที่ต้องยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

 4. จัดทำเป็นคู่มือการปฏิบัติตนตามประมวลจริยธรรมแก่บุคลากร เพื่อใช้เป็นแนวทางในการปฏิบัติตน

 5. เผยแพร่ประชาสัมพันธ์ให้สาธารณชนได้รับทราบ เพื่อมีส่วนร่วมในการติดตามตรวจสอบ

 6. ติดตามประเมินผลโดยใช้แบบสอบถาม

**7. ระยะเวลาดำเนินการ** 3 ปี (ปีงบประมาณ พ.ศ. 2562 -2664)

**8. งบประมาณดำเนินการ ไ**ม่ใช้งบประมาณ

**9. ผู้รับผิดชอบ** สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. ประมวลจริยธรรมของข้าราชการการเมือง ฝ่ายบริหาร ฝ่ายสภาท้องถิ่น และฝ่ายพนักงาน ลูกจ้างประจำ และพนักงานจ้า ง ได้รับการปรับปรุงให้สอดคล้องกับสถานการณ์ปัจจุบัน

 2. บุคลากรในองค์กร มีความรู้ความเข้าใจและตระหนักในการปฎิบัติตนตามประมวลจริยธรรมขององค์กร ไม่น้อยกว่าร้อยละ 90

------------------------------------------------------------------------------------------------------------------------------

 **1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**1. ชื่อโครงการ : โครงการป้องกันผลประโยชน์ทับซ้อน**

**2. หลักการและเหตุผล**

 ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

 “ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึง ความขัดแย้งกันระหว่างผลประโยชน์ส่วนตนและผลประโยชน์ส่วนรวม

 ดังนั้น องค์การบริหารส่วนตำบลหนองข่า จึงได้ดำเนินโครงการป้องกันผลประโยชน์ทับซ้อนเพื่อป้องกันการทุจริตในการปฏิบัติราชการ

3. วัตถุประสงค์

-19-

 1. เพื่อสร้างความรู้ ความเข้าใจให้แก่บุคลากรเกี่ยวกับการป้องกันผลประโยชน์ทับซ้อน

 2. เพื่อป้องกันความเสี่ยงเกี่ยวกับการปฏิบัติหน้าที่ที่อาจเกิดจากการมีผลประโยชน์ทับซ้อน

 3. เพื่อปรับปรุงขั้นตอนแนวทางการปฏิบัติงาน หรือระเบียบเพื่อป้องกันการเกิดผลประโยชน์ทับซ้อน

**4. กลุ่มเป้าหมาย**

 คณะผู้บริหาร สมาชิกสภา พนักงานลูกจ้างประจำ และพนักงานจ้างทั่วไป

**5. พื้นที่ดำเนินการ** องค์การบริหารส่วนตำบลหนองข่า

**6. วิธีการดำเนินการ**

 1. แต่งตั้งคณะทำงานเพื่อวิเคราะห์ความเสี่ยงเกี่ยวกับการปฏิบัติหน้าที่ที่อาจเกิดจากการมีผลประโยชน์ทับซ้อน

 2. ประชุมคณะทำงานฯ

 3. จัดเวทีแลกเปลี่ยนเรียนรู้ให้บุคลากรในองค์กรมีส่วนร่วมในการพัฒนาและปรับปรุงนโยบายและจัดการป้องกันการมีผลประโยชน์ทับซ้อน ทั้งในส่วนของขั้นตอน แนวทางการปฏิบัติงาน หรือระเบียบต่างๆ ในการปฏิบัติงาน

 4. จัดทำคู่มือเกี่ยวกับการปฏิบัติงานเพื่อป้องกันการมีผลประโยชน์ทับซ้อน

 5. จัดอบรมเพื่อให้ความรู้ความเข้าใจให้แก่บุคลากรเกี่ยวกับการป้องกันผลประโยชน์ทับซ้อนและใช้แอปพลิเคชัน กฎหมาย ป.ป.ช. ในการทดสอบวัดระดับความรู้ความเข้าใจ

 6.จัดทำรายงานผล และข้อเสนอแนะของคณะทำงานฯ ในการป้องกันผลประโยชน์ทับซ้อนต่อสาธารณชน

**7. ระยะเวลาการดำเนินการ** 3 ปี (ปีงบประมาณ พ.ศ. 2562– 2564)

**8. งบประมาณในการดำเนินโครงการ** ไม่ใช้งบประมาณ

**9. ผู้รับผิดชอบโครงการ** สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. บุคลากรมีความรู้ความเข้าใจเกี่ยวกับการป้องกันผลประโยชน์ทับซ้อน โดยได้รับเกียรติบัตรระดับพื้นฐานจากการทดสอบความรู้ความเข้าใจจากแอปพลิเคชัน กฎหมาย ป.ป.ช. ไม่น้อยกว่าร้อยละ 80 ของจำนวนบุคลากรทั้งหมดในองค์กร

 2. คู่มือเกี่ยวกับการปฏิบัติงานเพื่อป้องกันการมีผลประโยชน์ทับซ้อน

 3. รายงานผลและข้อเสนอแนะในการป้องกันผลประโยชน์ทับซ้อน เผยแพร่ต่อสาธารณชน

------------------------------------------------------------------------------------------------------------------------------

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

 **1.2.1 สร้างจิตสำนึกและความตระหนักในการต่อต้านการทุจริต**

**1. ชื่อโครงการ : โครงการสร้างจิตสำนึกและความตระหนักในการต่อต้านการทุจริต**

**2. หลักการและเหตุผล**

-20-

 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2556 –2560) มุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบโดยต้องได้รับความร่วมมือจากฝ่ายการเมืองหน่วยงานของรัฐตลอดจนประชาชนในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศโดยกำหนดวิสัยทัศน์ “ประเทศไทยใสสะอาดไทยทั้งชาติต้านทุจริต” มีเป้หมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564

 ดังนั้นเพื่อให้การบริหารงานในพื้นที่สามารถตอบสนองต่อแผนยุทธศาสตร์ฯข้างต้นองค์กรปกครองส่วนท้องถิ่นจึงได้จัดทำโครงการสร้างจิตสำนึกและความตระหนักในการต่อต้านการทุจริต เพื่อเสริมสร้างค่านิยมต่อต้านการทุจริตให้แก่ภาคประชาชน และการส่งเสริมบทบาทและการมีส่วนร่วมของภาคประชาชน ในการตรวจสอบการบริหารงานขององค์กรปกครองส่วนท้องถิ่น

**3. วัตถุประสงค์** เพื่อเสริมสร้างค่านิยมในการต่อต้านการทุจริต การมีส่วนร่วมในการเฝ้าระวังการทุจริตให้แก่

 ประชาชน

**4. เป้าหมาย** ประชาชนในพื้นที่

**5. พื้นที่ดำเนินการ** ในเขตองค์การบริหารส่วนตำบลหนองข่า

**6. วิธีดำเนินการ**

 1.จัดกิจกรรมเสริมสร้างค่านิยมการต่อต้านการทุจริตในเวทีชุมชนต่างๆ

 2. จัดทำสื่อประชาสัมพันธ์ในรูปแบบต่างๆ ให้ตระหนักถึงการต่อต้านการทุจริต

 4. จัดกิจกรรมรณรงค์ต่อต้านการทุจริตชุมชน

**7. ระยะเวลาดำเนินการ** 3 ปี (ปีงบประมาณ พ.ศ. 2562– 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลสัมฤทธิ์**

 1. มีการจัดกิจกรรมเสริมสร้างค่านิยมการต่อต้านการทุจริตในเวทีชุมชนต่างๆ

 2. มีการผลิตสื่อเผยแพร่การสร้างค่านิยมต่อต้านการทุจริต ไม่น้อยกว่า 5 ช่องทาง

 3. มีการจัดกิจกรรมรณรงค์ต่อต้านการทุจริตในชุมชน

 4. ประชาชนมีความรู้ความเข้าใจและมีความตระหนักร่วมกันในการต่อต้านการทุจริตไม่น้อยกว่า

 ร้อยละ 80

-----------------------------------------------------------------------------------------------------------------------------

 **1.2.2 สร้างจิตสำนึกและความตระหนักในการรักษาประโยชน์สาธารณะ**

**1. ชื่อโครงการ : โครงการส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม แหล่งท่องเที่ยว พัฒนา และ ปรับปรุงภูมิทัศน์ในชุมชน**

-21-

**2. หลักการและเหตุผล/ความเป็นมา**

ประเทศไทยในอดีตเป็นพื้นที่ที่มีทรัพยากรป่าไม้อยู่เป็นจํานวนมาก แต่การลักลอบตัดไม้ทําลายป่าไม้ที่ผิดกฎหมายได้ เพิ่มมากขึ้นอย่างรวดเร็ว ทําให้ปัจจุบันทรัพยากรป่าไม้ของประเทศไทยมีจํานวนลดน้อยลง ซึ่งส่งผลกระทบต่อธรรมชาติ สิ่งแวดล้อมและระบบนิเวศต่างๆ ตลอดจนวิถีชีวิตความเป็นอยู่ของประชาชนเป็นอย่างมาก หน่วยงานต่างๆ ทั้งภาครัฐและภาคเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งจะสามารถช่วยให้ธรรมชาติของประเทศไทยกลับมามีความสมดุลเพิ่มมากขึ้น พระบาทสมเด็จพระเจ้าอยู่หัวและสมเด็จพระบรมราชินีนาถทรงมีความห่วงใยในปัญหาปริมาณป่าไม้ของประเทศ โดยทั้งสองพระองค์ท่านได้พยายามคิดค้นหาวิธีนานัปการที่จะเพิ่มปริมาณป่าไม้ของประเทศไทยให้มากขึ้นอย่างมั่นคง และยั่งยืน ซึ่งพระองค์ท่านได้เสนอวิธีที่เรียบง่ายและประหยัดในการดําเนินงาน คือ แนวคิดเรื่อง “ปลูกป่า 3 อย่าง เพื่อประโยชน์ 4 อย่าง” ปลูกป่า 3 อย่าง ได้แก่ ปลูกไม้ให้พออยู่ พอกิน พอใช้ และระบบนิเวศน์ “พออยู่” หมายถึง ไม้เศรษฐกิจ ปลูกไว้ทําที่อยู่อาศัยและจําหน่าย “พอกิน” หมายถึง ปลูกพืชเกษตรเพื่อการกินและสมุนไพร “พอใช้” หมายถึง ปลูกไม้ไว้ใช้สอยโดยตรงและพลังงาน เช่น ไม้ฟืน และไม้ไผ่ เป็นต้น เพื่อประโยชน์ต่อระบบนิเวศน์ตามแนวปรัชญาเศรษฐกิจ พอเพียง องค์การบริหารส่วนตําบลหนองข่า ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนัก ถึงหน้าที่และความรับผิดชอบในการร่วมกันอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชน จึงได้จัดทําโครงการ ส่งเสริมการอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชนและในเขตองค์การบริหารส่วนตําบลหนองข่า เพื่อส่งเสริมให้ประชาชนในชุมชนได้ร่วมกันอนุรักษ์ ดูแลรักษาทรัพยากรธรรมชาติและสิ่งแวดล้อมในชุมชนของตนเอง

**3. วัตถุประสงค์**

เพื่อเป็นการรักษาประโยชน์สาธารณะ สร้างความสามัคคี และสร้างกลุ่มอาสาสมัครและพิทักษ์สิ่งแวดล้อมในชุมชน เพิ่มมากขึ้น

**4. เป้าหมาย/ผลผลิต**

1 ปลูกต้นไม้และปลูกป่าชุมชนในเขตพื้นที่รับผิดชอบขององค์การบริหารส่วนตําบลหนองข่า จํานวน 12 หมู่บ้าน โดยปลูกพันธุ์ไม้ประเภทต่างๆ ทั้งไม้ยืนต้น ไม้ประดับ ไม้ผล ไม้ดอก และพืชผักสวนครัว รั้วกินได้ เป็นต้น

2 ดูแล อนุรักษ์ ฟื้นฟู สภาพแหล่งน้ำ คูคลอง ที่เสื่อมโทรมในเขตพื้นที่รับผิดชอบขององค์การบริหารส่วนตําบลหนองข่า จํานวน 12 หมู่บ้าน และพื้นที่ทั้งหมดในเขตองค์การบริหารส่วนตําบลหนองข่า โดยบูรณาการร่วมกันกับหน่วยงานต่าง ๆ ทั้งภาครัฐ ภาคเอกชน และองค์กรภาคประชาชนต่างๆ

3 ผู้เข้าร่วมโครงการ ประกอบด้วย คณะผู้บริหาร สมาชิกสภาพนักงาน/ลูกจ้าง องค์การบริหารส่วนตําบลหนองข่า ผู้นําชุมชนกลุ่มต่าง ๆ ทั้ง 12 หมู่บ้าน ได้แก่ ประธานชุมชน ประธานกลุ่มผู้สูงอายุ ประธาน อสม. ประธานกลุ่มสตรี ฯลฯ กลุ่มเด็กและเยาวชน นักเรียน นักศึกษา หน่วยงานต่าง ๆ ทั้งภาครัฐ ภาคเอกชน และองค์กรภาคประชาชนทุกภาคส่วน เป็นต้น

**5. พื้นที่ดําเนินการ**

 พื้นที่สาธารณะประโยชน์ในเขตชุมชนในเขตองค์การบริหารส่วนตําบลหนองข่า และแหล่งน้ำ คู คลอง ในเขตองค์การ บริหารส่วนตําบลหนองข่า

-22-

**6. วิธีการดําเนินงาน**

1 จัดอบรมผู้เข้าร่วมโครงการพร้อมชี้แจงความเป็นมาและแนวทางการดําเนินงานตามโครงการ (กลุ่มรวมทุก ชุมชน)

2 จัดเวทีระดมความคิดเห็นการจัดกิจกรรมและการจัดตั้งกลุ่มพิทักษ์สิ่งแวดล้อมประจําชุมชน (กลุ่มย่อยแต่ละ ชุมชน)

3 จัดเวทีเสวนาติดตามผลการดําเนินงานกลุ่มพิทักษ์สิ่งแวดล้อมประจําชุมชน (กลุ่มย่อยแต่ละชุมชน

4 จัดกิจกรรมร่วมกันปลูกต้นไม้ในชุมชน พัฒนา ขุดลอก คูคลอง กําจัดวัชพืชในแม่น้ำคูคลอง ทําความสะอาดถนน และพื้นที่สาธารณะประโยชน์ต่าง ๆ ในชุมชนและในเขตองค์การบริหารส่วนตําบลหนองข่า

 5 จัดกิจกรรมพัฒนา ปรับปรุงภูมิทัศน์ และอนุรักษ์ฟื้นฟูทรัพยากรธรรมชาติในชุมชนให้มีความสวยงาม สะอาด ร่มรื่น น่าพักผ่อนหย่อนใจและเป็นสถานที่ออกกําลังกายของประชาชนในชุมชนและชุมชนอื่นๆ ตลอดจนประชาชนทั่วไป

6 จัดกิจกรรมศึกษาดูงานหมู่บ้าน/ชุมชน หรือหน่วยงานที่ประสบความสําเร็จในการอนุรักษ์ทรัพยากรธรรมชาติ และสิ่งแวดล้อม เพื่อเป็นกรณีตัวอย่างให้แก่ชุมชนต่างๆ ในเขตองค์การบริหารส่วนตําบลหนองข่า

**7. ระยะเวลาดําเนินการ** 3 ปี (ปีงบประมาณ พ.ศ. 2562 – 2564)

**8. งบประมาณดําเนินการ** ปีงบประมาณละ 20,000บาท รวม 60,000 บาท

**9. ผู้รับผิดชอบโครงการ** กองสาธารณสุขและสิ่งแวดล้อม องค์การบริหารส่วนตําบลหนองข่า

**10. ตัวชี้วัด/ผลลัพธ์** เกิดกลุ่มอาสาสมัครพิทักษ์ทรัพยากรธรรมชาติและสิ่งแวดล้อมในชุมชนเพิ่มมากขึ้น ทรัพยากรธรรมชาติและ สิ่งแวดล้อมในชุมชนมีมากขึ้น

------------------------------------------------------------------------------------------------------------------------------

 **1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**

**1. ชื่อโครงการ : โครงการสร้างอาชีพ สร้างรายได้ ตามแนวทางเศรษฐกิจพอเพียง**

**2. หลักการและเหตุผล/ความเป็นมา**

โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดําริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดําเนินงานให้หน่วยงานต่างๆ นําไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดําเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สําหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดําริจึงเป็นโครงการที่มุ่งพัฒนาราษฎรผู้ยากไร้ให้มีฐานะความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสําคัญ คือ การแก้ไขปัญหาเฉพาะหน้า เป็นขั้นตอนตามลําดับความจําเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของ

-23-

ชุมชน สามารถ วางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมี ส่วนร่วมของเกษตรกร กองทุนสวัสดิการชุมชนตําบลหนองข่า จึงจัดทําโครงการอบรมให้ความรู้การสร้างอาชีพ สร้างรายได้ โดยมีแนวทางตาม โครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดําริ มาประยุกต์เผยแพร่ให้กับผู้มีรายได้น้อย ผู้ด้อยโอกาสทางสังคมและประชาชนทั่วไปที่สนใจ

**3. วัตถุประสงค์**

1 ส่งเสริมอาชีพให้กับผู้มีรายได้น้อย ผู้ด้อยโอกาสทางสังคมในตําบลหนองข่า

2 ส่งเสริมความรู้ความเข้าใจในการเพาะเห็ดให้กับผู้มีรายได้น้อย ผู้ด้อยโอกาสทางสังคมในตําบลหนองข่า

3 สามารถนําความรู้ไปสร้างรายได้เพิ่มให้กับตนเองและครอบครัว

4 สามารถนําเห็ดไปแปรรูปเป็นสินค้าต่างๆ

5 สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต** ผู้มีรายได้น้อย ผู้ด้อยโอกาสทางสังคม และประชาชนผู้ที่มีความสนใจในการสร้างอาชีพในตําบลหนองข่า

**5. พื้นที่ดําเนินการ** องค์การบริหารส่วนตําบลหนองข่า

**6. วิธีดําเนินการ**

1 ประชาสัมพันธ์โครงการให้กลุ่มเป้าหมายรับทราบ

2 จัดอบรมให้ความรู้เกี่ยวกับการเพาะเห็ดให้กับผู้ร่วมโครงการ

3 ศึกษาดูงานในสถานที่จริง

4 ฝึกปฏิบัติงานอย่างจริงจัง

**7. ระยะเวลาดําเนินการ** 3 ปี (ปีงบประมาณ พ.ศ. 2562 – พ.ศ. 2564)

**8. งบประมาณดําเนินการ** ปีงบประมาณละ 20,000บาท รวม 60,000 บาท

**9. ผู้รับผิดชอบโครงการ** กองสวัสดิการสังคม องค์การบริหารส่วนตําบลหนองข่า

**10. ตัวชี้วัด/ผลลัพธ์**

1 ผู้เข้าร่วมโครงการมีความรู้ความเข้าใจเกี่ยวกับการเพาะเห็ด

2 ผู้เข้าร่วมโครงการมีความรู้ความเข้าใจเกี่ยวกับการแปรรูปเห็ด

3 ผู้เข้าร่วมโครงการสามารถนําไปประกอบอาชีพได้

4 มีรายได้เพิ่มขึ้น ลดรายจ่าย เกิดความพอเพียง

5 เกิดการเรียนรู้และเข้าใจหลักเศรษฐกิจพอเพียง

**หมายเหตุ**

กิจกรรมการฝึกอบรม อาจปรับเปลี่ยนได้ตามความเหมาะสม หรือตามความต้องการของผู้ร่วมโครงการ

-----------------------------------------------------------------------------------------------------------------------------

-24-

 **1.3 การสร้างจิตสำนึกและความตระหนักแก่เด็กและเยาวชน**

 **1.3.1 สร้างจิตสำนึกและความตระหนักในความซื่อสัตย์สุจริต**

**1. ชื่อโครงการ : โครงการสร้างภูมิคุ้มกันทางสังคมให้เด็กและเยาวชน (กิจกรรม “โตไปไม่โกง”)**

**2. หลักการและเหตุผล**

ปัจจุบันการทุจริตเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตและการโกงทุกรูปแบบ โดยเฉพาะในกลุ่มเด็กและเยาวชน ตามพระราชบัญญัติสภาตำบลและองค์การบริหารส่วนตำบล พุทธศักราช 2537 และแก้ไขเพิ่มเติมถึง (ฉบับที่ 6 ) พ.ศ. 2552 มาตรา 66 องค์การบริหารส่วนตำบล มีอำนาจหน้าที่ในการพัฒนาตำบลทั้งในด้านเศรษฐกิจ สังคมและวัฒนธรรม และมาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (5) ส่งเสริมการศึกษา ศาสนา วัฒนธรรม และ (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข และมาตรา 25 กำหนดให้รัฐต้องส่งเสริมการดำเนินงานและจัดตั้งแหล่งเรียนรู้ตลอดชีวิตทุกรูปแบบ นั้น

องค์การบริหารส่วนตำบลหนองข่า พิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชน (กิจกรรม “โตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติบโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิด ปฏิบัติต่อตนเองและผู้อื่นโดยชอบ ไม่คดโกง มีจิตสาธารณะ มีจิตสำนึกเพื่อส่วนรวม ตระหนักรู้และคำนึงถึงสังคมส่วนรวม มีความรับผิดชอบต่อตัวเองในการกระทำใดๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**3. วัตถุประสงค์**

 3.1 เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

 3.2 เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตและการโกงทุกรูปแบบ

 3.3 เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**4. เป้าหมาย** เด็กและเยาวชนในชุมชน

**5. พื้นที่ดำเนินการ** ในเขตขององค์การบริหารส่วนตำบลหนองข่า

**6. วิธีการดำเนินการ**

 1. ประชุมวางแผน/มอบนโยบาย

2. แต่งตั้งคณะทำงานพิจารณานำหลักสูตรโตไปไม่โกงมาปรับใช้ในศูนย์พัฒนาเด็กเล็กขององค์การบริหาร

 ส่วนตำบลหนองข่า หรือสถานศึกษาที่องค์การบริหารส่วนตำบลหนองข่าให้การอุดหนุน

-25-

 3. ดำเนินกิจกรรมตามแนวทางของคณะทำงานฯ

4. ติดตามการดำเนินการ

 4. สรุปผลการดำเนินการ

**7. งบประมาณดำเนินการ** ไม่ใช้งบประมาณ

**8. ระยะเวลาดำเนินการ** 3 ปี **(**ปีงบประมาณ พ.ศ. 2562– 2564**)**

**9. ผู้รับผิดชอบโครงการ** กองการศึกษา ศาสนาและวัฒนธรรม องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการนำหลักสูตรโตไปไม่โกงมาปรับใช้ในศูนย์พัฒนาเด็กเล็ก

2. เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริตมีภูมิคุ้มกัน

 ทางสังคมไม่ยอมรับพฤติกรรมทุจริตและการโกงทุกรูปแบบ

3. เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

--------------------------------------------------------------------------------------------------------------------------------

 **1.3.2 สร้างจิตสำนึกและความตระหนักในการต่อต้านการทุจริต**

**1. ชื่อโครงการ : กิจกรรมส่งเสริมสภาเด็กเยาวชนต่อต้านการทุจริต**

**2. หลักการและเหตุผล**

การทุจริตเป็นปัญหาสำคัญที่มีผลกระทบอย่างร้ายแรงต่อประเทศ ดังนั้นการปลูกจิตสำนึกของคนในชาติให้มีจิตสำนึกในการต่อต้านการทุจริต โดยมุ่งที่เด็กและเยาวชนที่จะต้องสร้างชาติในอนาคต โดยส่งเสริมให้เยาวชนมีความตระหนักในปัญหาการทุจริต และเกิดจิตสำนึกในการต่อต้านการทุจริต องค์การบริหารส่วนตำบลหนองข่าจึงจัดให้มีกิจกรรมส่งเสริมสภาเด็กเยาวชนต่อต้านการทุจริต เพื่อสร้างจิตสำนึกและความตระหนักในการต่อต้านการทุจริตให้เกิดขึ้นในสภาเด็กเยาวชนของชุมชนและเกิดการขยายผลไปสู่กลุ่มเด็กและเยาวชนในชุมชนต่อไป

**3. วัตถุประสงค์**

 1. เพื่อให้สร้างจิตสำนึกและความตระหนักในการต่อต้านการทุจริตให้กับเด็กและเยาวชน

 2. เพื่อส่งเสริมให้เด็กและเยาวชนมีความซื่อสัตย์ สุจริต และเสียสละเพื่อส่วนรวม

**4. เป้าหมาย** เด็กและเยาวชนในเขตองค์การบริหารส่วนตำบลหนองข่า

**5. พื้นที่ดำเนินการ** ศูนย์เยาวชนในองค์การบริหารส่วนตำบลหนองข่า

**6. วิธีการดำเนินการ**

 1. จัดทำคำสั่งแต่งตั้งคณะทำงานส่งเสริมสภาเด็กในการต่อต้านการทุจริต เพื่อกำหนดรูปแบบกิจกรรม แนวทางในการดำเนินการ

 2. จัดประชุมคณะทำงานฯ

 3. ดำเนินการตามกิจกรรม และรูปแบบที่กำหนด

 4. สรุปติดตาม และประเมินผลการดำเนินงานตามโครงการ

**7. ระยะเวลาดำเนินงาน** 3ปี (ปีงบประมาณ 2562– 2564)

-26-

**8. งบประมาณดำเนินการ** ไม่ใช้งบประมาณ

**9. ผู้รับผิดชอบ** กองสวัสดิการสังคมองค์การบริหารส่วนตำบลหนองข่า

**10. ตัวชี้วัด/ผลสัมฤทธิ์**

 1. สภาเด็กและเยาวชนเข้าร่วมโครงการไม่น้อยกว่า ร้อยละ 80

 2. สภาเด็กและเยาวชนเกิดจิตสำนึกในความซื่อสัตย์ สุจริต และมีความตระหนักในการต่อต้านการทุจริต

และเสียสละเพื่อส่วนรวมเกิดการขยายผลไปสู่กลุ่มเด็กและเยาวชนในชุมชนต่อไป

-----------------------------------------------------------------------------------------------------------------------------

  **1.3.3 สร้างจิตสำนึกและความตระหนักให้มีจิตสาธารณะ**

**1. ชื่อโครงการ : โครงการเยาวชนสัมพันธ์ เพื่ออนุรักษ์ทรัพยากรธรรมชาติและสิ่งแวดล้อม**

**2. หลักการและเหตุผล**

ทรัพยากรธรรมชาติเป็นสิ่งที่สำคัญต่อการดำรงชีวิตของมนุษย์ ไม่ว่าจะเป็น น้ำ ป่าไม้ แร่ธาตุ ซึ่งนับวันจะหมดลงเนื่องจากมนุษย์ไม่ได้ตระหนักถึงคุณค่าและการบำรุงรักษา จะเห็นได้จากปัจจุบันปัญหามลพิษสิ่งแวดล้อมมีมากขึ้น ทำให้น้ำเสีย อากาศเป็นพิษ ขยะล้นเมือง อันเนื่องมาจากการขาดจิตสำนึกของมนุษย์ที่มีต่อการอนุรักษ์ทรัพยากรธรรมชาติและสิ่งแวดล้อม เด็กและเยาวชนเป็นทรัพยากรมนุษย์ที่มีความสำคัญ และต้องได้รับการพัฒนาทุกๆ ด้าน ทั้งทางด้านร่างกาย จิตใจ อารมณ์ สังคม และสติปัญญา ให้เจริญเติบโตเป็นพลเมืองดีที่จะเป็นกำลังในการพัฒนาท้องถิ่น และประเทศชาติต่อไป

 ดังนั้น เพื่อเป็นการส่งเสริมและสนับสนุนให้เด็กและเยาวชนอนุรักษ์ทรัพยากรธรรมชาติและสิ่งแวดล้อม และปัญหาที่จะได้รับผลกระทบจากการทำลายทรัพยากรธรรมชาติและสิ่งแวดล้อม จึงได้จัดทำโครงการเยาวชนสัมพันธ์ เพื่ออนุรักษ์ทรัพยากรธรรมชาติและสิ่งแวดล้อมขึ้น

**3. วัตถุประสงค์**

 1. เพื่อเป็นการปลูกและปลุกจิตสำนึกให้แก่เด็กและเยาวชน มีความตระหนักถึงความสำคัญของทรัพยากรธรรมชาติและสิ่งแวดล้อม และมีจิตสำนึกที่จะอนุรักษ์ทรัพยากรธรรมชาติและสิ่งแวดล้อมที่เป็นสมบัติของชาติ

 2. เพื่อส่งเสริมให้เด็กและเยาวชนมีจิตสำนึกสาธารณะรู้จักเสียสละ และรู้จักแบ่งปัน

**4. เป้าหมาย** เด็กและเยาวชนในชุมชนในเขตองค์การบริหารส่วนตำบลหนองข่า

**5. พื้นที่ดำเนินการ** แหล่งเรียนรู้ธรรมชาติที่กำหนดตามความเหมาะสม

**6. วิธีดำเนินการ**

 1. จัดประชุมเพื่อกำหนดแนวทางการดำเนินงาน

 2. ประสานงานวิทยากรที่มีความรู้และประสบการณ์ด้านทรัพยากรธรรมชาติและสิ่งแวดล้อม

 3. ประสานงานสถานที่จัดอบรม และสถานที่จัดกิจกรรม

 4. ดำเนินโครงการจัดกิจกรรมตามแผนที่กำหนดไว้

 5. สรุปรายงานติดตามและประเมินผลโครงการ

-27-

**7. ระยะเวลาการดำเนินการ** 3 ปี **(**ปีงบประมาณ พ.ศ. 2562-2564)

**8. งบประมาณดำเนินการ** ปีงบประมาณละ 10,000บาท รวม 30,000 บาท

**9. ผู้รับผิดชอบโครงการ** สำนักงานปลัด องค์การบริหารส่วนตําบลหนองข่า

**10. ตัวชี้วัด/ผลสัมฤทธิ์**

 1. เด็กและเยาวชนกลุ่มเป้าหมายเข้าร่วมโครงการไม่น้อยกว่าร้อยละ 80

 2. เด็กและเยาวชนมีความตระหนักถึงความสำคัญของทรัพยากรธรรมชาติและสิ่งแวดล้อม และเกิดจิตสำนึกที่จะอนุรักษ์ทรัพยากรธรรมชาติและสิ่งแวดล้อมที่เป็นสมบัติของชาติ

 3. เด็กและเยาวชนเกิดจิตสำนึกสาธารณะรู้จักเสียสละ และรู้จักแบ่งปัน

-----------------------------------------------------------------------------------------------------------------------------

**มติที่ 2 การบริหารราชการเพื่อป้องกันการทุจริต**

 **2.1 การแสดงเจตจำนงทางการเมืองในการต่อต้านการทุจริตของผู้บริหาร**

**1. ชื่อโครงการ/กิจกรรม/มาตรการ**

 **มาตรการแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลหนองข่าด้วยการจัดทำแผนปฏิบัติการป้องกันการทุจริต**

**2. หลักการและเหตุผล**

ยุทธศาสตร์ชาติว่าด้วยการป้องกันและปราบปรามการทุจริตฉบับที่ 3 (พ.ศ. 2560 - พ.ศ. 2564) ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาดไทยทั้งชาติต้านทุจริต”มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ

องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติซึ่งปัจจุบันมีองค์กรปกครองส่วนท้องถิ่น จำนวน 7,852 แห่งซึ่งองค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ส่วนการกำกับดูแลองค์กรปกครอง

-28-

ส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

องค์การบริหารส่วนตำบลหนองข่าจึงได้เห็นถึงความสำคัญในการป้องกันและปราบปรามการทุจริตในระดับท้องถิ่นเองซึ่งจะเป็นกลไกที่สำคัญในการพัฒนาประชาธิปไตยและร่วมมือกันสร้างสังคมที่ไม่ทนต่อการทุจริต โดยได้ยึดถือหรือมีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดีให้ความสำคัญกับการต่อต้านการทุจริตและการมีส่วนร่วมของประชาชนผู้บริหารจึงได้ดำเนินการจัดทำมาตรการการแสดงเจตจำนงทางการเมืองในการต่อต้านการทุจริตของผู้บริหารขององค์การบริหารส่วนตำบลหนองข่าด้วยการจัดทำแผนปฏิบัติการป้องกันการทุจริต

**3. วัตถุประสงค์**

1.เพื่อเป็นการแสดงเจตจำนงทางการเมืองในการต่อต้านการทุจริตของผู้บริหารขององค์การบริหารส่วนตำบลหนองข่าอย่างเห็นเป็นรูปธรรม ด้วยการจัดทำแผนปฏิบัติการป้องกันการทุจริต

2.เพื่อประชาสัมพันธ์การจัดทำแผนปฏิบัติการป้องกันการทุจริตขององค์การบริหารส่วนตำบลหนองข่า สู่การรับรู้ของสาธารณชน

**4. เป้าหมาย**

 1. การประกาศเจตจำนงทางการเมืองในการต่อต้านการทุจริตของผู้บริหารขององค์การบริหารส่วนตำบลหนองข่า

 2. แผนปฏิบัติการป้องกันการทุจริตของขององค์การบริหารส่วนตำบลหนองข่า

**5. พื้นที่ดำเนินการ**

 องค์กรปกครองส่วนท้องถิ่น

**6. วิธีดำเนินการ**

 1.ผู้บริหารมอบนโยบาย/มาตรการ/แนวทาง เพื่อป้องกันการทุจริตและต้านการทุจริต

 2. แต่งตั้งคณะทำงานจัดทำแผนปฏิบัติการป้องกันการทุจริต

 3. จัดทำแผนปฏิบัติการป้องกันการทุจริต

 4. ประกาศเผยแพร่แผนปฏิบัติการป้องกันการทุจริตต่อสาธารณชน

 5. ดำเนินการตามแผนปฏิบัติการป้องกันการทุจริต

 6. ติดตาม ประเมินผลการปฏิบัติตามแผนปฏิบัติการป้องกันการทุจริต

**7. ระยะเวลาดำเนินการ**  3 ปี (ปีงบประมาณ พ.ศ. 2562 – พ.ศ. 2564 )

**8. งบประมาณดำเนินการ**  ไม่ใช้งบประมาณ

**9. ผู้รับผิดชอบ** สำนักปลัดองค์กรปกครองส่วนท้องถิ่น

**10. ตัวชี้วัด/ผลลัพธ์**

 1. ผู้บริหารได้แสดงเจตจำนงทางการเมืองในการต่อต้านการทุจริตอย่างเห็นเป็นรูปธรรม

 2. แผนปฏิบัติการป้องกันการทุจริตขององค์การบริหารส่วนตำบลหนองข่า

**-----------------------------------------------------------------------------------------------------------**

-29-

**2.2 มาตรการสร้างความโปร่งใสในการปฏิบัติราชการ**

 **2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน**

**1. ชื่อโครงการ/กิจกรรม/มาตรการ**

**มาตรการการสร้างความโปร่งใสในการบริหารงานบุคคล(ถือปฏิบัติตามระเบียบ)**

**2. หลักการและเหตุผล**

 พนักงาน ลูกจ้างประจำ และพนักงานจ้างขององค์การบริหารส่วนตำบลหนองข่า เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์กรให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

 ดังนั้น เพื่อเป็นการส่งเสริมบริหารราชการในองค์กร ผู้บริหารได้ให้ความสำคัญกับการบริหารงานบุคคลและกิจการสภาให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

 1. เพื่อเป็นการแสดงเจตจำนงในการบริหารงานบุคคลตามหลักคุณธรรม และกฎหมายของผู้บริหารให้ปรากฏชัดเจน

 2. เพื่อกำหนดมาตรการแนวทางปฏิบัติในการทำงาน การเลื่อนขั้นเงินเดือน การเลื่อนตำแหน่ง และมอบหมายงาน

อย่างเป็นธรรม

 3. เพื่อเปิดโอกาสให้บุคลากรได้เสนอความคิดเห็นอันเป็นประโยชน์ในการบริหารงานที่โปร่งใส

 4. เพื่อให้การปฏิบัติงานบุคลากรมีแนวทาง รูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้และป้องกันการได้รับคำสั่งจากผู้บังคับบัญชาที่ไม่เป็นไปตามระเบียบ

**4. เป้าหมาย/ผลผลิต**

มาตรการการสร้างความโปร่งใสในการบริหารงานบุคคล(ถือปฏิบัติตามระเบียบ)

**5. พื้นที่ดำเนินการ**

 องค์การบริหารส่วนตำบลหนองข่า

**6. วิธีดำเนินการ**

1. ผู้บริหารกำหนดแนวทาง/มอบนโยบายในการบริหารงานบุคคล

 2. แต่งตั้งคณะทำงาน

 3. จัดทำมาตรการ แนวทางปฏิบัติในการทำงานที่โปร่งใส ตรวจสอบได้

 4. เปิดเวทีรับฟังความคิดเห็นและข้อเสนอของบุคลากรในองค์กร

 5. ประกาศเผยแพร่มาตรการ

 6. กำกับติดตามการดำเนินการตามมาตรการ

-30-

**7. ระยะเวลาดำเนินการ** 3 ปี (ปีงบประมาณพ.ศ. 2562 – พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบ** สำนักปลัดเทศบาลองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1.มาตรการการสร้างความโปร่งใสในการบริหารงานบุคคล

 2.แนวทางป้องกันการได้รับคำสั่งจากผู้บังคับบัญชาที่ไม่เป็นไปตามระเบียบ

 3. กลไกให้เจ้าหน้าที่สามารถเสนอความคิดเห็นอันเป็นประโยชน์ในการบริหารงานที่โปร่งใส

 4. ลดข้อร้องเรียนในการดำเนินการด้านบริหารงานบุคคลของเทศบาลไม่น้อยกว่า 80 %

 5. บุคลากรมีความพึงพอใจต่อระบบและมาตรฐานการบริหารงานบุคคลไม่น้อยกว่า 80%

-------------------------------------------------------------------------------------------------------------------------------

 **2.2.2 สร้างความโปร่งใสในการบริหารการเงิน งบประมาณ การจัดการพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**1. ชื่อโครงการ/กิจกรรม/มาตรการ**

 กิจกรรม “การพัฒนาแผนและกระบวนการจัดซื้อจัดจ้าง”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง

**3. วัตถุประสงค์**

 1. เพื่อวิเคราะห์ผลการจัดซื้อจัดจ้าง ปัญหาอุปสรรคในกระบวนการดำเนินงาน

 2. เพื่อเป็นข้อมูลให้ผู้บริหารใช้ในการพัฒนาแผนและปรับปรุงกระบวนการดำเนินงานด้านจัดซื้อจัดจ้าง

 3. เพื่อป้องกันการใช้จ่ายงบประมาณที่ผิดวัตถุประสงค์ ไม่มีประสิทธิภาพ

**4. เป้าหมาย/ผลผลิต** เจ้าหน้าที่ผู้ปฏิบัติงานและเกี่ยวข้องในงานการเงิน งบประมาณ การจัดหาพัสดุ

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1.ประชุมวางแผนวิเคราะห์ผลการจัดซื้อจัดจ้าง ปัญหาอุปสรรคในกระบวนการดำเนินงาน

 2. รวบรวมจัดเก็บข้อมูลในการจัดซื้อจัดจ้างในฐานข้อมูล

 3. จำแนกวิธีการจัดซื้อจัดจ้าง

 4. สรุปผลการจัดซื้อจัดจ้าง

 5. รายงานผลการจัดซื้อจัดจ้างเสนอผู้บริหารเพื่อประกอบการพัฒนาแผนและปรับปรุงกระบวนการดำเนินงานด้านจัดซื้อจัดจ้าง

-31-

 6. เผยแพร่รายงานผลให้สาธารณชนรับทราบ

**7. ระยะเวลาดำเนินการ** 3 ปี (ปีงบประมาณ พ.ศ. 2562 – 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** กองคลัง องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1.รายงานผลการจัดซื้อจัดจ้าง ปัญหาอุปสรรคในกระบวนการดำเนินงานในแต่ละปีงบประมาณ

 2. มีฐานข้อมูลให้ผู้บริหารใช้ในการพัฒนาแผนและปรับปรุงกระบวนการดำเนินงานด้านจัดซื้อจัดจ้างเพื่อป้องกันการใช้จ่ายงบประมาณที่ผิดวัตถุประสงค์ ไม่มีประสิทธิภาพ เกิดความคุ้มค่าเป็นประโยชน์กับประชาชน

--------------------------------------------------------------------------------------------------------------------------------

 **2.3 มาตรการการใช้ดุลพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

 **2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**1. ชื่อโครงการ : มาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี**

**2. หลักการและเหตุผล**

 พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อกำกับให้การใช้ดุลยพินิจและใช้อำนาจหน้าที่ของบุคลากรในองค์การบริหารส่วนตำบลหนองข่าเป็นไปตามหลักการบริหารกิจการบ้านเมืองที่ดีเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กร เกิดความความโปร่งใส ตรวจสอบได้ ประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลหนองข่า จึงได้จัดทำมาตรการยกระดับการปฏิบัติหน้าที่ตามหลักการบริหารกิจการบ้านเมืองที่ดีเพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่น

**3. วัตถุประสงค์**

 1. เพื่อจัดทำมาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี

2. เพื่อมีแนวทางการปฏิบัติงานเกี่ยวกับวิธีการและมาตรฐานที่ใช้ในการให้บริการ

**4. เป้าหมาย/ผลผลิต**

การใช้ดุลยพินิจและใช้อำนาจหน้าที่ของบุคลากรในองค์การบริหารส่วนตำบลหนองข่าเป็นไปตามหลักการบริหารกิจการบ้านเมืองที่ดี

-32-

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1. แต่งตั้งคณะกรรมการจัดทำมาตรฐานการยกระดับการปฏิบัติหน้าที่ตามหลักการบริหารกิจการบ้านเมืองที่ดี

 2. ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

 3. จัดทำแนวทางปฏิบัติเกี่ยวกับวิธีและมาตรฐานที่ใช้ในการให้บริการ

ปรับปรุงแผนผังกำหนดผู้รับผิดชอบให้เป็นปัจจุบัน

 1) ปรับปรุงป้ายแสดงขั้นตอนและระยะเวลาการให้บริการแก่ประชาชน

 2) จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

 3) จัดให้มีกล่อง/ตู้รับความคิดเห็นของประชาชน

 4) จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

 5) จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลา ทำการ ช่วงพักกลางวันและในวันหยุดราชการ

 5) การมอบอำนาจการตัดสินใจ การอนุญาต การอนุมัติ การรักษาราชการแทน

 4. ประกาศเปิดเผยข้อมูลและมาตรฐานการให้บริการ ขั้นตอนและระยะเวลาในการให้บริการ จัดทำแผนภูมิแสดงขั้นตอนและระยะเวลาการดำเนินการเกี่ยวกับการบริการประชาชน ณ ที่ทำการ และเว็บไซต์ของหน่วยงาน

 5.ประเมินผลการปฏิบัติหน้าที่ และนำผลดังกล่าวมาปรับปรุงการปฏิบัติราชการ

 6. รายงานผลการปฏิบัติงาน ความคิดเห็นและอุปสรรคต่างๆ ให้ผู้บริหารทราบ

**7. ระยะเวลาดำเนินการ** 3 ปี (ปีงบประมาณ พ.ศ. 2562– 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** ทุกกอง/สำนัก ในองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1.มีแนวทางปฏิบัติเกี่ยวกับวิธีและมาตรฐานที่ใช้ในการให้บริการ

2. มีแผนภูมิแสดงข้อมูลการให้บริการ ขั้นตอนและระยะเวลาการดำเนินการเกี่ยวกับการบริการประชาชน ณ ที่ทำการ และเว็บไซต์ของหน่วยงาน

 3. ประชาชนมีความพึงพอใจในการให้บริการขององค์กรปกครองส่วนท้องถิ่นเพิ่มขึ้น

-----------------------------------------------------------------------------------------------------------------------------

 **2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทน หรือการดำเนินการอื่นใดของผู้มีอำนาจใน อบต.หนองข่า**

**1. ชื่อโครงการ/กิจกรรม/มาตรการ**

 **“มาตรการ การมอบอำนาจ อนุมัติ อนุญาต สั่งการ เพื่อลดขั้นตอนการปฏิบัติราชการ”**

-33-

**2. หลักการและเหตุผล**

 องค์กรปกครองส่วนท้องถิ่นเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์กรปกครองส่วนท้องถิ่นมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

 เพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า นายกองค์กรปกครองส่วนท้องถิ่น มีอำนาจหน้าที่ในการสั่ง อนุญาต และอนุมัติ เกี่ยวกับราชการ และมีอำนาจมอบหมายการปฏิบัติราชการให้แก่รององค์กรปกครองส่วนท้องถิ่น ที่ได้รับแต่งตั้งในการสั่งหรือการปฏิบัติราชการดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการออกคำสั่งมอบหมายของผู้บริหารองค์กรปกครองส่วนท้องถิ่น และหัวหน้าส่วนราชการ

**3. วัตถุประสงค์**

 3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

 3.2 เพื่อให้ประชาชนมีความพึงพอใจในการบริการจากหน่วยงาน

 3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

 3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย/ผลผลิต** จัดทำคำสั่งมอบหมายงานของนายกองค์การบริหารส่วนตำบลหนองข่า

 และหัวหน้าส่วนราชการ

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1.ประชุมมอบนโยบาย/แนวทางในการมอบหมายงาน

 2. จัดทำคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

 2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

 3. จัดทำประกาศ ประชาสัมพันธ์ให้ประชาชนทราบ

 4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

-34-

**7. ระยะเวลาดำเนินการ** 3 ปี (ปีงบประมาณ 2562 – 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบ** สำนักปลัดองค์กรปกครองส่วนท้องถิ่น

**10. ตัวชี้วัด/ผลลัพธ์**

 1. มาตรการออกคำสั่งมอบหมายของนายกองค์การบริหารส่วนตำบลหนองข่า และหัวหน้าส่วนราชการ

 2. คำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

 3. ประชาชนมีความพึงพอใจในบริการที่ได้รับอยู่ในระดับดี

-----------------------------------------------------------------------------------------------------------------------------

 **2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

 **2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**1. ชื่อโครงการ : ยกย่องเชิดชูเกียรติหน่วยงาน/บุคคลที่มีความซื่อสัตย์ สุจริต มีคุณธรรม**

**2. หลักการและเหตุผล**

 สังคมปัจจุบันมุ่งเน้นความอยู่รอดในเชิงเศรษฐกิจแบบทุนนิยม มีการแก่งแย่งแข่งขันในทุกรูปแบบเพื่อบรรลุผลตามความประสงค์ โดยอาจทำให้ขาดการคำนึงถึงความถูกต้องชอบธรรมอาจส่งผลกระทบต่อคุณธรรม จริยธรรมในจิตสำนึกของผู้คนจนเกิดความผิดเพี้ยนไปทำให้เกิดปัญหาขึ้นอย่างมากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

 เพื่อเป็นการส่งเสริมให้คนดีมีจุดยืนในสังคมเป็นต้นแบบอย่างที่ดีแก่คนรุ่นหลัง องค์การบริหารส่วนตำบลหนองข่า จึงจัดให้มีการยกย่องเชิดชูเกียรติมอบรางวัลหรือประกาศเกียรติคุณแก่บุคคลที่มีความซื่อสัตย์ สุจริต มีคุณธรรม เพื่อส่งเสริมสร้างขวัญและกำลังใจแก่คนดีเหล่านั้นให้ร่วมมือกันในการสร้างสรรค์สังคมที่สงบสุข มีคุณธรรม จริยธรรมเป็นแนวทางในการประพฤติปฏิบัติ ตลอดจนเป็นแบบอย่างที่ดีแก่สังคม เพื่อการปลุกกระแสการสร้างสังคมแห่งความดีอย่างเป็นรูปธรรม อันเนื่องมาจากแนวคิดที่ว่า ความดี ความซื่อสัตย์สุจริตและคุณธรรมเป็นรากฐานอันสำคัญในการพัฒนาสังคมสู่ความสงบสุขร่มเย็นร่วมกัน

**3. วัตถุประสงค์**

 1. เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์สุจริต มีคุณธรรม จริยธรรม

 2. เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็น กุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

 ๓. เพื่อสร้างสังคมที่สงบสุขและทุกคนในสังคมประพฤติปฏิบัติตนอย่างมีคุณธรรมจริยธรรม

4. เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์กรปกครองส่วนท้องถิ่นมีค่านิยม ยกย่อง เชิดชูเกียรติ และเห็นคุณค่าของการประพฤติปฏิบัติตนด้วยความซื่อสัตย์สุจริต มีคุณธรรมและจริยธรรม

**4. เป้าหมาย/ผลผลิต**

- ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหนองข่า - ผู้ทำคุณประโยชน์ และมีส่วนร่วมในกิจกรรมขององค์การบริหารส่วนตำบลหนองข่า

 - การยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดีจำนวนไม่น้อยกว่า 10 คน/ปี

-35-

**5. พื้นที่ดำเนินการ** พื้นที่ขององค์การบริหารส่วนตำบลหนองข่า

**6. วิธีดำเนินการ**

 1. จัดตั้งคณะทำงานฯ

 2. ประชุมคณะทำงาน

 -กำหนดหลักเกณฑ์และวิธีการคัดเลือกบุคคลที่มีความซื่อสัตย์ สุจริต มีคุณธรรม

 -พิจารณาคัดเลือก

 4. ประกาศยกย่องเชิดชูเกียรติในโอกาสต่างๆ

5. จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสาร เว็บไซต์ สื่อสังคม (Social Media) เป็นต้น

6. เชิญบุคคลที่ได้รับการเชิดชูเกียรติถ่ายทอดประสบการณ์ แนวคิดให้แก่เด็กและเยาวชน ประชาชนในชุมชนตามโอกาสต่างๆ ที่เหมาะสม

7. จัดทำทำเนียบหน่วยงาน/บุคคลที่ได้รับการเชิดชูเกียรติ เผยแพร่ต่อสาธารณชน

**7. ระยะเวลาดำเนินการ** 3 ปี (ปีงบประมาณ พ.ศ. 2562 -2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. จำนวนหน่วยงาน/บุคคลที่ได้รับการยกย่องเชิดชูเกียรติ

2. ประชาชน หน่วยงาน องค์กรในเขตองค์การบริหารส่วนตำบลหนองข่า มีค่านิยม ยกย่อง เชิดชูเกียรติ และเห็นคุณค่าของการประพฤติปฏิบัติตนด้วยความซื่อสัตย์สุจริต มีคุณธรรมและจริยธรรม

-----------------------------------------------------------------------------------------------------------------------------

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะหรือมีจิตสาธารณะ**

**1. ชื่อโครงการ : กิจกรรมเชิดชูเกียรติบุคคลที่ช่วยเหลือกิจการสาธารณะหรือมีจิตสาธารณะ**

**2. หลักการและเหตุผล**

 ปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

 องค์การบริหารส่วนตำบลหนองข่าจัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน

**3. วัตถุประสงค์**

-36-

 1. เพื่อสร้างขวัญและกำลังใจแก่ผู้ทำคุณประโยชน์ และมีส่วนร่วมในกิจกรรมขององค์การบริหารส่วนตำบลหนองข่า

 2. เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหนองข่า ตระหนักถึงความการเสียสละเพื่อประโยชน์ส่วนรวม และการมีจิตสาธารณะ

 3. เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

**4. เป้าหมาย** - ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหนองข่า

 - ผู้ทำคุณประโยชน์ และมีส่วนร่วมในกิจกรรมขององค์การบริหารส่วนตำบลหนองข่า

**5. สถานที่ดำเนินการ** ในเขตองค์การบริหารส่วนตำบลหนองข่า

**6. วิธีดำเนินการ**

 1. ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

 2. ประสานกำนัน ผู้ใหญ่บ้าน และสมาชิกสภาองค์การบริหารส่วนตำบลหนองข่าองค์กร เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

 3. จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา ดังนี้

 - ด้านช่วยเหลือสังคมดีเด่น (ประชาชน)

 - ด้านถ่ายทอดภูมิปัญญาท้องถิ่นดีเด่น การจักสาน (ประชาชน)

 - ด้านถ่ายทอดภูมิปัญญาท้องถิ่นดีเด่น เพลงพื้นบ้าน (ประชาชน)

 - ด้านถ่ายทอดภูมิปัญญาท้องถิ่นดีเด่น การสอนกลองยาว (ประชาชน)

 - ด้านอนุรักษ์ศิลปวัฒนธรรมการแสดงกลองยาว (เด็กและเยาวชน)

 4. ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

5. ประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

 6. สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**7. ระยะเวลาดำเนินการ** 3ปี (ปีงบประมาณ พ.ศ. 2562– 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. การยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์ จิตสาธารณะหรือเข้าร่วมในกิจกรรมขององค์การบริหารส่วนตำบลหนองข่า

 2. ประชาชน หน่วยงาน องค์กรในเขตองค์การบริหารส่วนตำบลหนองข่า มีค่านิยม ยกย่อง เชิดชูเกียรติ และเห็นคุณค่าของบุคคลที่เสียสละเพื่อประโยชน์ส่วนรวม และมีจิตสาธารณะ

-------------------------------------------------------------------------------------------------------------------------------

**2.4.3 ยกย่องเชิดชูเกียรติที่ดำรงตนตามหลักปรัชญาของเศรษฐกิจพอเพียง**

**1. ชื่อโครงการ : กิจกรรมเชิดชูเกียรติบุคคลดำรงตนตามปรัชญาเศรษฐกิจพอเพียง**

**2. หลักการและเหตุผล**

-37-

 เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อนเกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

 องค์การบริหารส่วนตำบลหนองข่าได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจำตำบลคัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**3. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร ประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน ถ่ายทอดให้แก่เกษตรกร

**4. เป้าหมาย** ประชาชนในเขตขององค์การบริหารส่วนตำบลหนองข่า

**5. สถานที่ดำเนินการ** ในเขตขององค์การบริหารส่วนตำบลหนองข่า

**6. วิธีดำเนินการ**

 1. ประชุมคณะกรรมการศูนย์บริการฯ ประจำตำบล

 2. ดำเนินคัดเลือกบุคคลต้นแบบที่น้อมนำเอาหลักปรัชญาเศรษฐกิจพอเพียงมาใช้ในการดำเนินชีวิต

 3.ประกาศยกย่องเชิดชูเกียรติในโอกาสต่างๆ และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน

4. ประชาสัมพันธ์และเผยแพร่ผลงานของบุคคลที่ได้รับยกย่องเชิดชูเกียรติให้เป็นตัวอย่างที่ดีแก่สาธารณชนต่อไป

 5. สรุปและรายงานผลการดำเนินงานต่อผู้บริหาร

**7. ระยะเวลาดำเนินการ** 3 ปี (ปีงบประมาณ พ.ศ. 2562 -2564)

**8. งบประมาณดำเนินการ** ไม่ใช้งบประมาณ

-38-

**9. ผู้รับผิดชอบโครงการฯ** งานส่งเสริมการเกษตร สำนักงานปลัดในเขตขององค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. จำนวนบุคคลที่ดำรงตนตามหลักปรัชญาเศรษฐกิจพอเพียงที่ได้รับการยกย่องเชิดชูเกียรติ

 2. ขยายผลองค์ความรู้หลักปรัชญาเศรษฐกิจพอเพียงให้ประชาชนในชุมชน

--------------------------------------------------------------------------------------------------------------------------------------

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

 **2.5.1 ข้อตกลงหรือวิธีการอื่นใดระหว่างบุคลากรในองค์กรให้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

 องค์การบริหารส่วนตำบลหนองข่า มีอำนาจหน้าที่ด้านการบริการสาธารณะแก่ประชาชนในท้องถิ่น และการใช้จ่ายงบประมาณในการดำเนินกิจการต่างๆ เพื่อให้ประชาชนได้รับประโยชน์สูงสุด ดังนั้นการดำเนินการบริหารจัดการต่างๆ ต้องคำนึงถึงหลักธรรมาภิบาล เพื่อให้การบริหารราชการเกิดประสิทธิภาพ ไม่เกิดปัญหาข้อครหาในการทุจริตหรือดำเนินการไม่โปร่งใส ซึ่งสาเหตุการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

 ดังนั้น องค์การบริหารส่วนตำบลหนองข่าจึงได้จัดทำมาตรการ “จัดทำข้อตกลงการปฏิบัติราชการ” ที่กำหนดแนวทางในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

 3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

 3.2 เพื่อให้ทุกส่วนราชการ (สำนัก/กอง) นำไปยึดถือมาตรการและนำไปปฏิบัติ

 3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต** บุคลากรขององค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

-39-

**6. วิธีดำเนินการ**

 1.ประชุมหน่วยงาน

2. กำหนดข้อตกลงระหว่างบุคลากรในองค์กรในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ยึดมั่นในประมวลจริยธรรมขององค์กร โดยมีกรอบดังนี้

 - ห้ามเรียกรับเงิน เรี่ยไร หรือผลประโยชน์อื่นใดจากผู้มาใช้บริการ

 - ห้ามปฏิบัติหน้าที่เอื้อประโยชน์ หรือเลือกปฏิบัติแก่บุคคลที่มีความสัมพันธ์ใกล้ชิดและพวกพ้อง

 - ต้องปฏิบัติหน้าที่ให้บริการประชาชนด้วยความเป็นธรรม เสมอภาค

3. ประกาศให้บุคลากรในองค์กรถือปฏิบัติ และเผยแพร่ให้สาธารณชนทราบ

4. จัดกิจกรรมเพื่อสร้างความตระหนักในการปฏิบัติตามข้อตกลงอย่างน้อย 2 ครั้งต่อปี

5. กำกับติดตามมาตรการ “จัดทำข้อตกลงการปฏิบัติราชการ”

 6.รายงานผลต่อผู้บริหารเพื่อรับทราบปัญหาอุปสรรคเป็นข้อมูลในการดำเนินการปรับปรุงข้อตกลงการปฏิบัติราชการในปีต่อไป

**7. ระยะเวลาดำเนินการ** 3 ปี(ปีงบประมาณ พ.ศ. 2562–2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** ทุกสำนัก/กอง ขององค์การบริหารส่วนตำบลหนองข่า

**10. ตัวชี้วัด/ผลลัพธ์**

- ข้อตกลงระหว่างบุคลากรในองค์กรในการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ยึดมั่นในประมวลจริยธรรมขององค์กร

- ลดข้อร้องเรียนของบุคลากรในองค์กรเกี่ยวกับเรื่องการทุจริต

-----------------------------------------------------------------------------------------------------------------------------

 **2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์การบริหารส่วนตำบลหนองข่า**

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

 **กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

 **กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

-40-

 ดังนั้น องค์การบริหารส่วนตำบลหนองข่า จึงได้มีมาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์การบริหารส่วนตำบลหนองข่ให้มีประสิทธิภาพ

**3. วัตถุประสงค์**

 1. เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์การบริหารส่วนตำบลหนองข่าให้มีประสิทธิภาพ

2. เพื่อกำหนดผู้รับผิดชอบเพื่อรับการประเมิน ตรวจสอบ จากหน่วยที่เกี่ยวข้องอย่างชัดเจน

**4. เป้าหมาย/ผลผลิต**

 การตรวจสอบ ควบคุม ดูแลการปฏิบัติราชการขององค์การบริหารส่วนตำบลหนองข่าจากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ** ขององค์การบริหารส่วนตำบลหนองข่า

**6. วิธีดำเนินการ**

 1. กำหนดหน่วยงานที่รับผิดชอบในการให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

 - การรับการตรวจจากสำนักงานตรวจเงินแผ่นดิน

 - การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA

 - การรับการตรวจจากสำนักงาน ป.ป.ท. ตามโครงการ ITA

 - การจัดทำแผนปฏิบัติการป้องกันการทุจริตในหน่วยงาน

 2. รายงานผลการให้ความร่วมมือให้ผู้บริหารทราบ

**7. ระยะเวลาดำเนินการ** 3 ปี **(**ปีงบประมาณ พ.ศ. 2562 -2564**)**

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** ทุกสำนัก/กอง ขององค์การบริหารส่วนตำบลหนองข่า

**10. ตัวชี้วัด/ผลลัพธ์**

 องค์การบริหารส่วนตำบลหนองข่าให้ความร่วมมือในการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่นจากหน่วยงานภาครัฐ และองค์กรอิสระ

---------------------------------------------------------------------------------------------------------------------------------------

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์การบริหารส่วนตำบลหนองข่าที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ : มาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า**

**2. หลักการและเหตุผล**

-41-

องค์การบริหารส่วนตำบลหนองข่ามีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

 เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้จัดทำมาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า เพื่อให้เจ้าหน้าที่ที่เกี่ยวข้องดำเนินการอย่างรวดเร็ว ตรงไปตรงมา ตรวจสอบได้ สร้างความเชื่อมั่นในการปฏิบัติหน้าที่ตามกฎหมายให้แก่ประชาชน

**3. วัตถุประสงค์**

1. เพื่อมีกระบวนการกำกับการดำเนินการเกี่ยวกับเรื่องร้องเรียนกล่าวหาอย่างเป็นระบบ โปร่งใส

2.เพื่อมีมาตรการกำกับติดตามการดำเนินการของเจ้าหน้าที่ที่รับผิดชอบในขั้นตอนการดำเนินการตรวจสอบเรื่องร้องเรียนของ บุคลากรในองค์การบริหารส่วนตำบลหนองข่ารวมถึงขั้นตอนการลงโทษผู้กระทำผิดอย่างรวดเร็ว โปร่งใส เป็นธรรม และมีประสิทธิภาพ

**4. เป้าหมาย** มาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า

**5. พื้นที่ดำเนินการ** ในเขตองค์การบริหารส่วนตำบลหนองข่า

**6. วิธีดำเนินการ**

 1.ประชุมหน่วยงานที่เกี่ยวข้อง

 2. แต่งตั้งคณะทำงาน

3. กำหนดมาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่าให้มีประสิทธิภาพ โปร่งใส เป็นธรรม ในขั้นตอนต่างๆ ดังนี้

 - กระบวนการขั้นตอนลงโทษ

 - กระบวนการติดตาม ตรวจสอบผู้กระทำความผิด

 4. กำกับติดตามการดำเนินการให้เป็นไปตามมาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า

 5. เผยแพร่มาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า ให้สาธารณะชนทราบ

 6. รายงานผลการดำเนินการตามมาตรการกำกับการดำเนินการเกี่ยวกับเรื่องร้องเรียนกล่าวหาบุคลากรในองค์การบริหารส่วนตำบลหนองข่า ให้ผู้บริหารทราบ

**7. ระยะเวลาดำเนินการ** 3 ปี (ปีงบประมาณ พ.ศ. 2562– 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** งานกฎหมายและคดี สำนักงานปลัด องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีกระบวนการกำกับการดำเนินการของเจ้าหน้าที่ที่รับผิดชอบเกี่ยวกับเรื่องร้องเรียนกล่าวหาอย่างเป็นระบบ โปร่งใส

-42-

2. ประชาชนมีความเชื่อมั่นในการปฏิบัติหน้าที่ของบุคลากรในองค์การบริหารส่วนตำบลหนองข่า เพิ่มมากขึ้น

------------------------------------------------------------------------------------------------------------------------------

**มติที่ 3 การส่งเสริมบทบาทและการมีส่วนร่วมของประชาชน**

 **3.1 การจัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์การบริหารส่วนตำบลหนองข่าได้ทุกขั้นตอน**

 **3.1.1 การจัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**1. ชื่อโครงการ : มาตรการ “ปรับปรุงและพัฒนาศูนย์ข้อมูลข่าวสารขององค์การบริหารส่วนตำบลหนองข่า”**

**2. หลักการและเหตุผล**

 พระราชบัญญัติข้อมูลข่าวสารของราชการ พ.ศ. 2540 บัญญัติให้รัฐต้องจัดการให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่าง ๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง และมีสิทธิได้รู้ข้อมูลข่าวสารของราชการ

 ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลหนองข่าจึงได้มีศูนย์ข้อมูลข่าวสารเพื่อให้ประชาชนเสามารถข้าตรวจดูข้อมูลข่าวสาร รวมทั้งดำเนินการปรับปรุงข้อมูลข่าวสารให้ครบถ้วน และเป็นปัจจุบันผ่านช่องทางในสื่อต่างๆ ของหน่วยงาน

**3. วัตถุประสงค์**

 1. เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและเป็นปัจจุบัน

 2. เพื่อมีหน่วยประชาสัมพันธ์ข้อมูลข่าวสารของหน่วยงานสำหรับประชาชน

 3. เพื่อจัดแสดงข้อมูลการดำเนินงานตามบทบาทภารกิจหน้าที่ต่อสาธารณชน

 3. เพิ่มช่องทางให้ประชาชนได้มีส่วนร่วมในการตรวจสอบข้อมูลและการปฏิบัติงานขององค์การบริหารส่วนตำบลหนองข่า

**4. เป้าหมาย/ผลผลิต**

 การปรับปรุงและพัฒนาข้อมูลข่าวสารของศูนย์ข้อมูลข่าวสารขององค์การบริหารส่วนตำบลหนองข่าให้มีข้อมูลที่ครบถ้วน ถูกต้องเป็นปัจจุบัน

**5. พื้นที่ดำเนินการ**

 องค์การบริหารส่วนตำบลหนองข่า

**6. วิธีดำเนินการ**

 1. จัดตั้งคณะทำงานปรับปรุงและพัฒนาศูนย์ข้อมูลข่าวสารของหน่วยงานเพื่อดำเนินการให้มีการเผยแพร่ข้อมูลข่าวสารตามกฎหมายว่าด้วยข้อมูลข่าวสารของทางราชการ

 2. แต่งตั้งเจ้าหน้าที่ผู้รับผิดชอบศูนย์ข้อมูลข่าวสาร

 3. จัดทำสื่อประชาสัมพันธ์เผยแพร่บทบาทอำนาจหน้าที่

-43-

 4. จัดทำข้อมูลแสดงการดำเนินงาน และผลการปฏิบัติงานขององค์การบริหารส่วนตำบลหนองข่าเผยแพร่ต่อสาธารณชน ผ่านสื่อช่องทางต่างๆ ของหน่วยงานเป็นระยะ สม่ำเสมอ

 5. ปรับปรุงระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะ และ/หรือระบบ Call Center

 6. จัดให้มีบริการอินเตอร์เน็ตสำหรับให้บริการประชาชนทั่วไป

 7. จัดทำรายงานผลสถิติผู้มารับบริการรวมทั้งข้อเสนอแนะในการใช้บริการและสรุปผลเสนอผู้บริหาร

**7. ระยะเวลาดำเนินการ** 3 ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ**  ไม่ใช้งบประมาณ

**9. ผู้รับผิดชอบโครงการ** สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการปรับปรุงและพัฒนาข้อมูลข่าวสารของศูนย์ข้อมูลข่าวสารขององค์การบริหารส่วนตำบลหนองข่าให้มีข้อมูลที่ครบถ้วน ถูกต้องเป็นปัจจุบัน

 2. จำนวนช่องทางการประชาสัมพันธ์

 3. จำนวนสื่อประชาสัมพันธ์

 4. ความพึงพอใจของประชาชนผู้ใช้บริการ

-----------------------------------------------------------------------------------------------------------------------------

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**1. ชื่อโครงการ : มาตรการกำกับติดตามการเผยแพร่ข้อมูลข่าวสารขององค์การบริหารส่วนตำบลหนองข่า**

 องค์การบริหารส่วนตำบลหนองข่ามีฐานะเป็นนิติบุคคล มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ การที่องค์กรปกครองส่วนท้องถิ่นจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

 ดังนั้นเพื่อสร้างความโปร่งใสในการบริหารราชการ และเปิดโอกาสให้ประชาชนสามารถตรวจสอบข้อมูลข่าวสารขององค์กรปกครองส่วนท้องถิ่นได้ จึงได้จัดทำมาตรการกำกับติดตามการเผยแพร่ข้อมูลข่าวสารขององค์กรปกครองส่วนท้องถิ่นเพื่อกำกับให้หน่วยงานที่รับผิดชอบจัดให้มีการเผยแพร่ข้อมูลข่าวสารให้เป็นไปตามกฎหมาย ระเบียบ กฎข้อบังคับที่กำหนดไว้ รวมทั้งจัดให้มีการปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการบริหารราชการขององค์การบริหารส่วนตำบลหนองข่า

**3. วัตถุประสงค์**

-44-

 1. เพื่อกำกับติดตามให้หน่วยงานที่เกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การจัดซื้อจัดจ้าง จัดให้มีการเผยแพร่ข้อมูลข่าวสารให้เป็นไปตามกฎหมาย ระเบียบ กฎข้อบังคับที่กำหนดไว้

2. เพื่อกำกับติดตามให้หน่วยงานที่เกี่ยวข้องเผยแพร่ข้อมูลการให้บริการต่างๆ กฎเกณฑ์ ข้อกฎหมาย ข้อบังคับ และสถานที่ให้บริการอย่างชัดเจน

**4. เป้าหมาย/ผลผลิต**

 1. กำกับติดตามการเผยแพร่ข้อมูลข่าวสารของหน่วยงานที่เกี่ยวข้องให้เป็นไปตามกฎหมาย ระเบียบ กฎข้อบังคับที่กำหนด

 2. กำกับติดตามหน่วยงานที่เกี่ยวข้องให้ปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1. จัดตั้งคณะทำงานจัดทำมาตรการกำกับติดตามการเผยแพร่ข้อมูลข่าวสารขององค์การบริหารส่วนตำบลหนองข่า

2. ประชุมคณะทำงานฯ

2.1 กำหนดแนวทาง/มาตรการเพื่อกำกับติดตามหน่วยงานที่เกี่ยวข้องให้เผยแพร่ข้อมูลข่าวสารขององค์การบริหารส่วนตำบลหนองข่าต่อสาธารณชน

* การบริหารงานบุคคล/แผนอัตรากำลัง
* การบริหารงบประมาณ การเงิน
* การจัดหาพัสดุ /แผนการจัดหาพัสดุ
* การจัดซื้อจัดจ้าง/ การคำนวณราคากลาง
* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน

2.2 กำหนดแนวทาง/มาตรการกำกับติดตามหน่วยงานที่เกี่ยวข้องเผยแพร่ข้อมูลข่าวสารการให้บริการต่างๆ กฎเกณฑ์ ข้อกฎหมาย ข้อบังคับ และสถานที่ให้บริการอย่างชัดเจน เพื่อเป็นประโยชน์ต่อประชาชน

3. ติดตามผลการดำเนินการตามมาตรการกำกับติดตามการเผยแพร่ข้อมูลข่าวสารขององค์การบริหารส่วนตำบลหนองข่า

4. รายงานผลการกำกับติดตามการเผยแพร่ข้อมูลข่าวสารขององค์การบริหารส่วนตำบลหนองข่าให้ผู้บริหารทราบ

-45-

**7. ระยะเวลาดำเนินการ** 3ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

1. มีการเผยแพร่ข้อมูลข่าวสารบริหารงานบุคคล การบริหารงบประมาณ การเงิน การจัดหาพัสดุ การจัดซื้อจัดจ้างต่อสาธารณชน

2. มีการเผยแพร่ข้อมูลการให้บริการต่างๆ กฎเกณฑ์ ข้อกฎหมาย ข้อบังคับ และสถานที่ให้บริการอย่างชัดเจน

3. ส่งเสริมบทบาทและการมีส่วนร่วมของภาคประชาชนในการตรวจสอบการบริหารราชการขององค์การบริหารส่วนตำบลหนองข่า

-----------------------------------------------------------------------------------------------------------------------------

 **3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

 **3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**1. ชื่อโครงการ : โครงการจัดเวทีประชาคม**

**2. หลักการและเหตุผล**

 องค์การบริหารส่วนตำบลหนองข่า เห็นความสำคัญของการส่งเสริมให้เกิดการมีส่วนร่วมอย่างกว้างขวางและเท่าเทียมโดยให้ประชาชน กลุ่มองค์กรชุมชน เครือข่ายทั้งภาครัฐและเอกชน ได้มีโอกาสแสดงออกถึงศักยภาพความคิดเห็นความต้องการ เปิดโอกาสให้ภาคประชาชนได้มีส่วนร่วมในการรับรู้ ร่วมกำหนดแนวทางการดำเนินงาน ร่วมตัดสินใจ ร่วมติดตามตรวจสอบการดำเนินงานขององค์การบริหารส่วนตำบลหนองข่า ด้วยการจัดทำโครงการจัดเวทีประชาคมขึ้นเพื่อจะได้มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์การบริหารส่วนตำบลหนองข่า โดยเฉพาะการดำเนินกิจการที่จะมีผลกระทบต่อความเป็นอยู่ และสุขภาพอนามัยของประชาชนในชุมชุน เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพและก่อให้เกิดประโยชน์สูงสุดแก่ประชาชนอย่างแท้จริง

**3. วัตถุประสงค์**

 1.เพื่อจัดให้มีกระบวนการรับฟังความคิดเห็นของประชาชน ที่เกี่ยวข้องในการดำเนินกิจการตามอำนาจหน้าที่ขององค์การบริหารส่วนตำบลหนองข่า

 2. เพื่อรับทราบปัญหาและความต้องการที่แท้จริงของประชาชน

 3. เพื่อเปิดโอกาสให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

 4. เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ

 5.เพื่อส่งเสริมให้เกิดเครือข่ายภาคประชาสังคม

 6. เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

-46-

**4. เป้าหมาย/ผลผลิต** จัดให้มีประชุมเวทีประชาคมในชุมชน

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1.จัดทำคำสั่งมอบหมายหน่วยงานที่เกี่ยวข้องดำเนินการจัดเวทีประชาคม

 2.จัดเวทีประชาคม

 3. สรุปข้อมูลที่ได้จากการประชุมประชาคมส่งให้หน่วยงานที่เกี่ยวข้อง

 4. สรุปปัญหา ข้อเสนอแนะที่ได้จากการจัดประชาคม เพื่อกำหนดกิจกรรมโครงการไว้แผนชุมชน แผนพัฒนาท้องถิ่นต่อไป เสนอต่อผู้บริหาร

**7. ระยะเวลาดำเนินการ 3** ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ปีงบประมาณละ 10,000บาท รวม 30,000 บาท

**9. ผู้รับผิดชอบ** สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการจัดเวทีประชาคม

 2. ได้รับทราบปัญหาและความต้องการที่แท้จริงของประชาชนในแต่ละชุมชน

 3. เกิดเครือข่ายภาคประชาชน

 4. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

-----------------------------------------------------------------------------------------------------------------------------

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**1. ชื่อโครงการ : มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า**

**2. หลักการและเหตุผล**

 องค์การบริหารส่วนตำบลหนองข่า เห็นความสำคัญในการรับฟังความคิดเห็น การตอบสนองเรื่องราวร้องทุกข์และเรื่องร้องเรียนของประชาชนเพื่อเป็นข้อมูลในการนำมาพัฒนา ปรับปรุงการดำเนินงานบริการสาธารณะและการบริหารราชการของหน่วยงานให้เป็นไปอย่างมีประสิทธิภาพและประสิทธิผลโปร่งใส จึงได้จัดทำมาตรการจัดการเรื่องราวร้องทุกข์/ร้องเรียนขึ้น เพื่อกำกับติดตามในการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชน รวมทั้งพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์ และเรื่องเรียนต่างๆ ให้มีความรวดเร็ว เป็นธรรมสะดวกและเหมาะสม รวมทั้งจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

**3. วัตถุประสงค์**

 1. เพื่อกำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม

-47-

 2. พัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ ให้มีความรวดเร็ว สะดวกและเหมาะสม

**4. เป้าหมาย**

 1. กำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม

 2. กำกับติดตามให้มีการปรับปรุง พัฒนากระบวนการจัดการแก้ไขปัญหา ช่องทางการร้องเรียน/การติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ ให้มีความรวดเร็ว สะดวกและเหมาะสม

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1. จัดตั้งคณะทำงานมาตรการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า

 2. ประชุมคณะทำงานฯ มาตรการจัดการเรื่องราวร้องทุกข์/ร้องเรียนขององค์การบริหารส่วนตำบล หนองข่า เพื่อกำกับติดตามการจัดการเรื่องราวร้องทุกข์/ร้องเรียน ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม รวดเร็ว และสะดวก

 3. คณะทำงานฯ กำหนดมาตรการในการกำกับติดตามหน่วยงานที่เกี่ยวข้อง ดังนี้

 - กำหนดให้มีการจัดตั้ง/ปรับปรุงศูนย์เรื่องราวร้องทุกข์/ร้องเรียนขององค์การบริหารส่วนตำบลหนองข่า

 - กำกับติดตามให้หน่วยงานที่เกี่ยวข้องจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

 - กำหนดให้มีเจ้าหน้าที่/หน่วยงานผู้รับผิดชอบในการรับเรื่อง/ร้องทุกข์ ร้องเรียนการทุจริตอย่างชัดเจน

 - กำหนดให้มีการพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ

 - กำหนดให้หน่วยงานที่รับผิดชอบเรื่องร้องเรียน/ร้องทุกข์ ดำเนินการแก้ไขข้อร้องเรียนอย่างเหมาะสมภายใน 15 วันหากไม่สามารถดำเนินการได้ทันภายใน 15 วัน ต้องชี้แจงให้ผู้ร้องเรียนทราบ

 - กำหนดให้หน่วยงานที่รับผิดชอบเรื่องร้องเรียน/ร้องทุกข์ มีการแจ้งผลการดำเนินการหรือความก้าวหน้า ผลเรื่องร้องเรียน ให้ผู้ร้องเรียนทราบรวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

 4. ประกาศ/ประชาสัมพันธ์มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลหนองข่า ให้ทุกหน่วยงานรับทราบ และเปิดเผยต่อสาธารณชน

 5. คณะทำงานฯ กำกับติดตามหน่วยงานที่เกี่ยวข้องให้ดำเนินการตามมาตรการ

 6. ประเมินความพึงพอใจของประชาชนผู้ใช้บริการ

 7. รายงานสรุปผลการดำเนินการเรื่องร้องเรียน พร้อมปัญหา อุปสรรค และแนวทางแก้ไข ให้ผู้บริหารรับทราบ และเผยแพร่ให้สาธารณชนทราบ

**7. ระยะเวลาดำเนินการ** 3 ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ไม่ใช่งบประมาณ

-48-

**9. ผู้รับผิดชอบ** สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีศูนย์หรือหน่วยรับเรื่องราวร้องเรียน/ร้องทุกข์

 2. มีการแต่งตั้งเจ้าหน้าที่/หน่วยงานที่รับผิดชอบรับเรื่องร้องเรียน/ร้องทุกข์

 3. มีการเผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน และกระบวนการขั้นตอนเรื่องร้องเรียน

 4. มีการแจ้งผลการดำเนินการหรือความก้าวหน้า ผลเรื่องร้องเรียน ให้ผู้ร้องเรียนทราบรวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

 4. มีการกำกับติดตามการจัดการเรื่องราวร้องทุกข์/ร้องเรียนขององค์กรปกครองส่วนท้องถิ่น ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสมตามมาตรการที่กำหนดไว้

-----------------------------------------------------------------------------------------------------------------------------

 **3.3 การส่งเสริมให้ประชาชนมีส่วนร่วมบริหารกิจการขององค์การบริหารส่วนตำบลหนองข่า**

 **3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**1. ชื่อโครงการ : ส่งเสริมการมีส่วนร่วมของประชาชนในการบริหารกิจการขององค์การบริหารส่วนตำบลหนองข่า**

**2. หลักการและเหตุผล**

 องค์การบริหารส่วนตำบลหนองข่า มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ การที่องค์กรปกครองส่วนท้องถิ่นจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

 เพื่อเป็นการส่งเสริมให้ประชาชนมีส่วนร่วมในการบริหารกิจการขององค์การบริหารส่วนตำบลหนองข่า ให้สามารถตอบสนองความต้องการของประชาชนได้อย่างแท้จริง ส่งเสริมกระบวนการมีส่วนร่วมในการจัดทำแผนพัฒนาท้องถิ่น การจัดทำงบประมาณขององค์การบริหารส่วนตำบลหนองข่า และร่วมดำเนินการโครงการ รวมทั้งติดตามโครงการตามแผนพัฒนาท้องถิ่น ส่งผลให้เกิดการบริหารงานให้มีประสิทธิภาพและเกิดประโยชน์สูงสุดแก่ประชาชนต่อไป

**3. วัตถุประสงค์**

 1. เพื่อส่งเสริมให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่นของตน

 2. เพื่อส่งเสริมให้ประชาชนมีส่วนร่วมในการติดตามการจัดทำแผน/โครงการต่างๆ ของตน

 3. เพื่อส่งเสริมให้ประชาชนมีส่วนร่วมในการติดตามการปฏิบัติราชการ ให้มีความถูกต้อง โปร่งใส

 4. เพื่อส่งเสริมให้ประชาชนเข้าใจถึงบทบาทที่ตนในการสนับสนุนการขับเคลื่อนโครงการ/กิจกรรม/มาตรการตามแผนพัฒนาท้องถิ่นของตน

**4. เป้าหมาย/ผลผลิต**

 ส่งเสริมการมีส่วนร่วมของประชาชนในการบริหารกิจการขององค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

-49-

**6. วิธีดำเนินการ**

 1. จัดประชุมคณะกรรมการชุมชน เพื่อคัดเลือกผู้แทนประชาคมในการเป็นคณะกรรมการจัดทำแผนพัฒนาท้องถิ่น

 2. จัดทำร่างแผนพัฒนาท้องถิ่น

 3. เผยแพร่ ร่างแผนพัฒนาท้องถิ่น ให้ประชาชนในแต่ละชุมชน เสนอข้อคิดเห็นในปรับปรุงการจัดทำแผนพัฒนาท้องถิ่น

 4. หน่วยงานที่เกี่ยวข้องปรับปรุงแผนพัฒนาท้องถิ่น ให้สอดรับกับความต้องการของประชาชน

 5. เสนอแผนพัฒนาท้องถิ่น ตามขั้นตอนต่อไป

 6. เผยแพร่แผนพัฒนาท้องถิ่น ต่อสาธารณชน

 7. รายงานผลการดำเนินการตามแผนพัฒนาท้องถิ่น ต่อคณะกรรมการจัดทำแผนพัฒนาท้องถิ่น ผู้บริหาร และสาธารณชน ทราบ เพื่อเป็นข้อมูลในการปรับปรุงแผนพัฒนาท้องถิ่นต่อไป

**7. ระยะเวลาดำเนินการ** 3 ปี (ปีงบประมาณ พ.ศ. 2562 – พ.ศ. 2564 )

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** งานวิเคราะห์นโยบายและแผน องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการจัดเวทีให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่นและมีช่องทางให้ประชาชนสามารถติดตามการจัดทำแผน/โครงการต่างๆ

 2. องค์การบริหารส่วนตำบลหนองข่ามีการแต่งตั้งภาคประชาชนร่วมเป็นกรรมการจัดทำแผนพัฒนาท้องถิ่น

-----------------------------------------------------------------------------------------------------------------------------

**3.3.2 ดำเนินการให้ประชาชนมีส่วนร่วมตรวจสอบ และการประเมินผลการปฏิบัติงาน**

**1. ชื่อโครงการ : กิจกรรมการประเมินผลการปฏิบัติราชการขององค์การบริหารส่วนตำบลหนองข่า**

 ด้วยกรมส่งเสริมการปกครองท้องถิ่นกำหนดให้องค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์กรปกครองส่วนท้องถิ่น เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ต่อไป

 เพื่อให้การประเมินผลการปฏิบัติราชการขององค์การบริหารส่วนตำบลหนองข่า มีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบลหนองข่า มีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และส่งเสริมให้ประชาชนมีส่วนร่วมในการบริหารกิจการขององค์กรปกครองส่วนท้องถิ่นจึงดำเนินการกิจกรรมการประเมินผลการปฏิบัติราชการขององค์การบริหารส่วนตำบลหนองข่า

**3. วัตถุประสงค์**

-50-

1. เพื่อส่งเสริมการมีส่วนร่วมของประชาชนในการติดตามประเมินผลการปฏิบัติราชการ และร่วมปรับปรุงแก้ไขโครงการต่าง ๆ ในแผนพัฒนาท้องถิ่น

 2. เพื่อเพิ่มประสิทธิภาพในการบริหารงานองค์การบริหารส่วนตำบลหนองข่าให้เกิดความโปร่งใส ตรวจสอบได้

 3. เพื่อเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลหนองข่า

**4. เป้าหมาย/ผลผลิต**

 ประชาชนมีส่วนร่วมในการบริหารกิจการขององค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1. ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

 2. จัดทำโครงการและขออนุมัติโครงการ

 3. จัดทำประกาศประชาสัมพันธ์การดำเนินโครงการ

 4. จัดทำคำสั่งแต่งตั้งคณะกรรมการติดตามประเมินผลแผนพัฒนา

 (1) ผู้แทนชุมชนองค์กรภาคประชาชน ภาคเอกชน 2 คน

 (2) ผู้แทนสมาชิกสภา 2 คน

 (3) ผู้ทรงคุณวุฒิ 2 คน

 (4) ปลัด อบต. เป็นกรรมการและเลขานุการ

 (5) หัวหน้าสำนักปลัด เป็นผู้ช่วยเลขานุการ

ให้คณะกรรมการฯ ดำเนินการดังนี้

1) ประเมินผลการปฏิบัติราชการขององค์การบริหารส่วนตำบลหนองข่า ตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการขององค์การบริหารส่วนตำบลหนองข่า ปีละ 2 ครั้งเป็นอย่างน้อยแล้วเสนอผลการประเมินให้ผู้บริหารองค์การบริหารส่วนตำบลหนองข่าทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลหนองข่า

 3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลหนองข่าสำหรับผลการปฏิบัติราชการประจำปี

4) ดำเนินการเรื่องอื่นๆ ตามที่องค์การบริหารส่วนตำบลหนองข่ามอบหมาย

 5.ประชุมคณะกรรมการติดตามประเมินผลแผนพัฒนา

 6. การจัดทำแผนการดำเนินงาน

 7. การดำเนินโครงการให้เป็นไปตามแผนการดำเนินงาน

 8. การติดตามและประเมินผล

 9. การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณา เพื่อปรับปรุงดำเนินการแก้ไขต่อไป

**7. ระยะเวลาดำเนินการ** 3ปี(ปีงบประมาณ พ.ศ. 25562 – 2564)

**8. งบประมาณดำเนินการ** ไม่ใช้งบประมาณ

-51-

**9. ผู้รับผิดชอบโครงการ** งานวิเคราะห์นโยบายและแผน องค์การบริหารส่วนตำบลหนองข่า

**10. ตัวชี้วัด/ผลลัพธ์**

 ๑. มีแต่งตั้งภาคประชาชนร่วมเป็นคณะกรรมการติดตามประเมินผลแผนพัฒนา

 ๒. ประชาชนได้มีส่วนร่วมในการติดตามประเมินผลการปฏิบัติราชการ และร่วมปรับปรุงแก้ไขโครงการ

ต่าง ๆ ในแผนพัฒนาท้องถิ่น

-----------------------------------------------------------------------------------------------------------------------------

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์การบริหารส่วนตำบล หนองข่า**

 **4.1 การจัดวางระบบตรวจสอบภายในและการควบคุมภายใน**

 **4.1.2 มีการจัดทำและรายงานการจัดทำระบบควบคุมภายใน**

**1. ชื่อโครงการ : กิจกรรมติดตามประเมินผลการควบคุมภายใน**

**2. หลักการและเหตุผล**

 ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดีควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

 เพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขึ้น

**3. วัตถุประสงค์**

 1. เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

 2. เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

-52-

 3.เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย/ผลผลิต**

 เพื่อให้การควบคุมภายในขององค์การบริหารส่วนตำบลหนองข่าเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

1. แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

 2. ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเป็นไปอย่างมีประสิทธิภาพและประสิทธิผล

 3. การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

 4. รายงานผลการปฏิบัติงาน ความคิดเห็นและอุปสรรคต่างๆ ให้ผู้บริหารทราบ

 5. นำผลการประเมินไปปรับปรุงงานและระบบควบคุมภายใน เพื่อให้เกิดประสิทธิภาพมากขึ้น

 ๖. เผยแพร่รายงานการควบคุมภายในให้สาธารณชนได้ทราบ ณ ที่ทำการ และเว็บไซต์ของหน่วยงานและสื่อสังคมออนไลน์ของหน่วยงาน

**7. ระยะเวลาการดำเนินการ** 3 ปี (ปีงบประมาณ พ.ศ. 2562 –พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** งานกฎหมายและคดี สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีรายงานการประเมินผลการควบคุมภายในที่มีความเป็นอิสระในการปฏิบัติงาน ตามมาตรฐาน ข้อ 6 ที่เสร็จตามกำหนดเวลา

 2.สรุปข้อมูลผลการควบคุมภายในและจัดทำแผนปรับปรุงงานให้มีประสิทธิภาพในการป้องกันการทุจริต โดยกิจกรรมการควบคุมภายใน ร้อยละ 80 ได้ดำเนินการแก้ไข

 ๓. ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)

 ๔. การเผยแพร่รายงานการควบคุมภายในให้สาธารณชนได้ทราบ

------------------------------------------------------------------------------------------------------------------------------

 **4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

 **4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

-53-

**1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล**

**2. หลักการและเหตุผล**

 การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

 องค์การบริหารส่วนตำบลหนองข่า จึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล เพื่อเกิดการมีส่วนร่วมตรวจสอบการบริหารงานบุคคลขององค์กรปกครองส่วนท้องถิ่น ในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน สร้างความโปร่งใสในการบริหารงานบุคคลเป็นไปอย่างโปร่งใส และสามารถตรวจสอบได้

**3. วัตถุประสงค์**

 1. เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

 2. เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการแต่งตั้ง การโอน ย้าย การเลื่อนระดับ และการเลื่อนขั้นเงินเดือน

**4. เป้าหมาย/ผลผลิต** ประชาชนมีส่วนร่วม การตรวจสอบ กำกับ ดูแลการบริหารงานบุคคล

**5. พื้นที่ดำเนินการ** องค์การบริหารส่วนตำบลหนองข่า

**6. วิธีการดำเนินการ ตรวจสอบ กำกับ ดูแลการบริหารงานบุคคล**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งขององค์การบริหารส่วนตำบลหนองข่า ให้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

 - การสรรหาการบรรจุแต่งตั้งได้มีการประชาสัมพันธ์ต่อสาธารณชน รวมถึงประชาสัมพันธ์ให้ประชาชนภายในชุมชนทราบโดยการประกาศเสียงตามสายภายในหมู่บ้าน

 - มีการประชาสัมพันธ์ลงในเว็บไซต์ขององค์การบริหารส่วนตำบลหนองข่า

 - มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลหนองข่า

 - ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

 - การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการขององค์การบริหารส่วนตำบลหนองข่า

 **การเลื่อนระดับ/เลื่อนตำแหน่ง**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่งองค์การบริหารส่วนตำบลหนองข่าได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

 - มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

 - มีการออกคำสั่งแต่งตั้งคณะกรรมการในการดำเนินการอย่างชัดเจน

 - นำผลการประเมินความพึงพอใจของประชาชนมาประกอบการพิจารณาการบริหารงานบุคคล

-54-

 **การเลื่อนขั้นเงินเดือน**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการที่องค์กรปกครองส่วนท้องถิ่นได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

 - มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

 - มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

 - มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

 - นำผลการประเมินความพึงพอใจของประชาชนมาประกอบการพิจารณาการบริหารงานบุคคล

 - นายกองค์การบริหารส่วนตำบลหนองข่าออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ** 3 ปี(ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** งานบริหารงานบุคคล องค์การบริหารส่วนตำบลหนองข่า

**10. ตัวชี้วัด/ผลลัพธ์**

 ๑. ประชาชนมีส่วนร่วมในการตรวจสอบ กำกับ ดูแลการบริหารงานบุคคล โดยให้นำผลการประเมินความพึงพอใจของประชาชนมาประกอบการพิจารณาการบริหารงานบุคคล

๒. มีแนวทางในการปฏิบัติงานอย่างชัดเจน พร้อมทั้งเปิดเผยข้อมูลข่าวสารการบริหารงานบุคคลต่อสาธารณชนและสามารถอธิบายผลที่เกิดขึ้นดังกล่าว

----------------------------------------------------------------------------------------------------------------------------

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**1. ชื่อโครงการ : กิจกรรมการเผยแพร่ข้อมูลข่าวสารการบริหารงบประมาณ การรับ-จ่ายเงินขององค์การบริหารส่วนตำบลหนองข่า**

**2. หลักการและเหตุผล**

 การเบิกจ่ายเงินขององค์การบริหารส่วนตำบลหนองข่า เป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์การบริหารส่วนตำบลหนองข่าได้ สำหรับการใช้ประโยชน์ในทรัพย์สินขององค์การบริหารส่วนตำบลหนองข่าก็เช่นเดียวกัน ต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนสามารถมีส่วนร่วมในการตรวจสอบ

-55-

 เพื่อเป็นการส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ จึงจัดกิจกรรมการเผยแพร่ข้อมูลข่าวสารการบริหารงบประมาณ การรับ-จ่ายเงินขององค์การบริหารส่วนตำบลหนองข่า เพื่อให้ประชาชนสามารถเข้าถึงข้อมูลการบริหารงบประมาณขององค์การบริหารส่วนตำบลหนองข่า ส่งผลให้เกิดการใช้งบประมาณโปร่งใส ตรวจสอบได้

**3. วัตถุประสงค์**

 1. เพื่อส่งเสริมให้ประชาชนมีส่วนร่วมในการตรวจสอบ กำกับ ดูแลการบริหารงบประมาณขององค์การบริหารส่วนตำบลหนองข่า

 2. เพื่อเผยแพร่ข้อมูลการบริหารงบประมาณ การจัดซื้อจัดจ้าง รายรับ – รายจ่ายขององค์การบริหารส่วนตำบลหนองข่าต่อสาธารณชน

**4. เป้าหมาย** ส่งเสริมให้ประชาชนมีส่วนร่วมในการตรวจสอบ กำกับ ดูแลการบริหารงบประมาณ

**5. พื้นที่ดำเนินการ** องค์การบริหารส่วนตำบลหนองข่า

**6. วิธีการดำเนินการ**

- รวบรวมข้อมูลบริหารงบประมาณ เพื่อเผยแพร่ต่อสาธารณชน

ประกาศการจัดซื้อ จัดจ้าง

ประกาศกำหนดราคากลางในการจัดซื้อ - จัดจ้าง

ประกาศกำหนดวัน เวลา และสถานที่ดำเนินการจัดหาพัสดุตามระเบียบฯ

รายรับ – รายจ่ายขององค์การบริหารส่วนตำบลหนองข่า

 - มีการแต่งตั้งกรรมการพิจารณางบประมาณ

 - มีการแต่งตั้งกรรมการติดตามประเมินผลการใช้จ่ายเงินงบประมาณโดยกำหนดให้มีภาคประชาชนเข้าร่วมสังเกตการณ์

 - เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

 - สรุปผลการรับ จ่ายเงินขององค์การบริหารส่วนตำบลหนองข่า ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ

**7. ระยะเวลาดำเนินการ** 3 ปี (ปีงบประมาณ พ.ศ. 2562– พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** องค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีเผยแพร่ข้อมูลการบริหารงบประมาณ การจัดซื้อจัดจ้าง รายรับ – รายจ่ายขององค์การบริหารส่วนตำบลหนองข่า ต่อสาธารณชนและมีช่องทางการให้ข้อมูลดังกล่าวแก่ผู้ร้องขอ

 2. ประชาชนมีส่วนร่วมตรวจสอบและได้รับทราบข้อมูลการดำเนินการโครงการ การรับจ่ายเงินขององค์การบริหารส่วนตำบลหนองข่า ทำให้เกิดความโปร่งใส

------------------------------------------------------------------------------------------------------------------------------

-56-

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**1. ชื่อโครงการ : กิจกรรมส่งเสริมประชาชนมีส่วนร่วมในการตรวจสอบ กำกับ ดูแลการจัดซื้อจัดจ้าง**

**2. หลักการและเหตุผล**

 องค์การบริหารส่วนตำบลหนองข่า ยึดหลักการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561)จึงได้ดำเนินการส่งเสริมการมีส่วนร่วมของประชาชน โดยการเปิดโอกาสให้ประชาชนเข้าร่วมสังเกตการณ์จัดซื้อจัดจ้าง เพื่อให้ประชาชนเข้ามามีส่วนร่วมในกระบวนการขั้นตอนจัดซื้อจัดจ้างขององค์การบริหารส่วนตำบลหนองข่า โดยต้องจัดให้มีข้อมูลข่าวสารการดำเนินโครงการและการใช้งบประมาณ เพื่อส่งเสริมการบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง และสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

 1. เพื่อสนับสนุนให้ตัวแทนภาคประชาชนมีส่วนร่วมในการตรวจสอบ กำกับ ดูแลการจัดซื้อจัดจ้างขององค์การบริหารส่วนตำบลหนองข่า

 2.เพื่อสร้างองค์ความรู้เกี่ยวข้องกับการพัสดุให้แก่ประชาชน

 3. เพื่อเผยแพร่ข้อมูลการดำเนินการจัดซื้อจัดจ้างทุกขั้นตอนต่อสาธารณชน ผ่านทางเว็บไซด์ และที่ทำองค์การบริหารส่วนตำบลหนองข่า

**4. เป้าหมาย** เผยแพร่ข้อมูลการดำเนินการจัดซื้อจัดจ้างทุกขั้นตอนต่อสาธารณชน

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นผู้สังเกตการณ์ในขั้นตอนการจัดซื้อจัดจ้าง

 6.2 จัดประชุมให้ความรู้ความเข้าใจแก่ประชาชนทั่วไปและผู้เข้าร่วมสังเกตการณ์เกี่ยวข้องกับพัสดุ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และผู้เข้าร่วมสังเกตการณ์ตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

 3. ประกาศรายงานผลการดำเนินการโครงการที่สำคัญทุกขั้นตอนให้ประชาชนทราบ ผ่านทางเว็บไซด์ และที่ทำการองค์การบริหารส่วนตำบลหนองข่า

**7. ระยะเวลาดำเนินการ** 3ปี (ปีงบประมาณ พ.ศ. 2562 – พ.ศ. 2564**)**

**8. งบประมาณดำเนินการ** ไม่ใช่งบประมาณ

**9. ผู้รับผิดชอบโครงการ** องค์การบริหารส่วนตำบลหนองข่า

**10. ผลลัพธ์** ประชาชนมีส่วนร่วมตรวจสอบในกระบวนการจัดซื้อจัดจ้าง และไม่เกิดปัญหาการทุจริตการจัดซื้อจัดจ้างในองค์การบริหารส่วนตำบลหนองข่า

**-**57-

 **4.3 การส่งเสริมบทบาทการตรวจสอบของสภาองค์การบริหารส่วนตำบลหนองข่า**

 **4.3.1 ส่งเสริมและพัฒนาศักยภาพสมาชิกสภาองค์การบริหารส่วนตำบลหนองข่าให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**1. ชื่อโครงการ : โครงการส่งเสริมความรู้ด้านกฎ ระเบียบ และกฎหมายที่เกี่ยวข้องสำหรับผู้บริหารและสมาชิกสภาองค์การบริหารส่วนตำบลหนองข่า**

**2. หลักการและเหตุผล/ที่มาของโครงการ**

 การบริหารจัดการขององค์การบริหารส่วนตำบลหนองข่ามีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

 ดังนั้น เพื่อให้ผู้บริหารและสมาชิกสภาองค์การบริหารส่วนตำบลหนองข่า เพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจเกี่ยวกับกฎหมายการขัดกันระหว่างประโยชน์ส่วนบุคคลและประโยชน์ส่วนรวมและมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ รวมทั้งกฎหมายประกอบรัฐธรรมนูญว่าด้วยการป้องกันและปราบปรามการทุจริต และกฎหมายอื่นๆ ที่เกี่ยวข้องจึงได้จัดทำโครงการส่งเสริมความรู้ด้านกฎ ระเบียบ และกฎหมายที่เกี่ยวข้องสำหรับผู้บริหารและสมาชิกสภาองค์การบริหารส่วนตำบลหนองข่า

**3. วัตถุประสงค์**

 1. เพื่อให้ผู้บริหาร และสมาชิกสภาองค์การบริหารส่วนตำบลหนองข่าได้เพิ่มพูนความรู้ความเข้าใจเกี่ยวกับระเบียบกฎหมาย ที่เกี่ยวข้อง

 2. เพื่อพัฒนาศักยภาพผู้บริหาร และสมาชิกสภาองค์การบริหารส่วนตำบลหนองข่า ให้มีความพร้อมในองค์ความรู้เกี่ยวกับกฎหมายและระเบียบที่เกี่ยวข้องเป็นแนวทางการปฏิบัติหน้าที่และบริหารราชการ

**4. เป้าหมาย/ผลผลิต** ผู้บริหารและสมาชิกสภาองค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1. จัดทำโครงการ/แผนงาน

-58-

 2. กำหนดกรอบเนื้อหาสาระในการส่งเสริมความรู้ด้านกฎ ระเบียบ และกฎหมายที่เกี่ยวข้องสำหรับผู้บริหารและสมาชิกสภาท้องถิ่น

 3. อบรมให้ความรู้โดยวิทยากร พร้อมแจกเอกสารประกอบการอบรม

 4. ประเมินผลและสรุปผลการดำเนินการ

**7. ระยะเวลาดำเนินการ** 3 ปี (ปีงบประมาณ พ.ศ. 2562 – พ.ศ. 2564**)**

**8. งบประมาณดำเนินการ** ปีงบประมาณละ 10,000บาท รวม 30,000 บาท

**9. ผู้รับผิดชอบโครงการ** งานกฎหมายและคดี สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. การจัดอบรมความรู้ด้านกฎหมายและระเบียบที่เกี่ยวข้องสำหรับผู้บริหารและสมาชิกสภาท้องถิ่น

 2. ผู้บริหาร และสมาชิกสภาองค์การบริหารส่วนตำบลหนองข่า มีองค์ความรู้ด้านกฎหมาย ระเบียบที่เกี่ยวข้อง เพื่อเป็นแนวทางการปฏิบัติหน้าที่และบริหารราชการ

------------------------------------------------------------------------------------------------------------------------------

 **4.3.2 ส่งเสริมสมาชิกสภาองค์การบริหารส่วนตำบลหนองข่า** **ให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**1. ชื่อโครงการ : กิจกรรมส่งเสริมและพัฒนาศักยภาพสมาชิกสภาองค์การบริหารส่วนตำบลหนองข่า**

**2. หลักการและเหตุผล**

 องค์กรปกครองส่วนท้องถิ่น มีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะปฏิบัติหน้าในภารกิจการตรวจสอบการปฎิบัติงานของฝ่ายบริหาร มีความรู้ในข้อบังคับการประชุมสภา วิธีการตรวจสอบของสภา การตั้งกะทู้ และระเบียบกฎหมายที่เกี่ยวข้อง

 การส่งเสริมสมาชิกสภาท้องถิ่น ให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหาร ปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่น ให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์กรปกครองส่วนท้องถิ่นมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์กรปกครองส่วนท้องถิ่นและลดการทุจริต จึงได้มีการจัดกิจกรรมส่งเสริมและพัฒนาศักยภาพสมาชิกสภาองค์การบริหารส่วนตำบลหนองข่า เพื่อเป็นการเพิ่มประสิทธิภาพในการปฏิบัติงานสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผลเกิดกลไกการปฏิบัติงานโปร่งใสและสามารถตรวจสอบ ช่วยลดปัญหาการทุจริต ส่งผลต่อการพัฒนาองค์กร

**3. วัตถุประสงค์**

-59-

 1. เพื่อส่งเสริมศักยภาพสมาชิกสภาท้องถิ่นในการตรวจสอบ ติดตาม และประเมินผลการปฏิบัติงานของฝ่ายบริหาร

 2. เพื่อสร้างความรู้ความเข้าใจที่เกี่ยวข้องกับบทบาทและอำนาจหน้าที่ของสมาชิกสภาองค์การบริหารส่วนตำบลหนองข่า

**4. เป้าหมาย** สมาชิกสภาองค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

**6. วิธีการดำเนินงาน**

 1. จัดทำคู่มือระเบียบกฎหมายที่เกี่ยวข้องเพื่อให้สมาชิกสภาองค์การบริหารส่วนตำบลหนองข่า สำหรับใช้ในการประชุม

 2. จัดอบรมให้ความรู้ที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น และความรู้ในข้อบังคับการประชุมสภา วิธีการตรวจสอบของสภา การตั้งกะทู้ และระเบียบกฎหมายที่เกี่ยวข้อง อย่างน้อยปีละ 1 ครั้ง

 3. แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา การจัดทำแผนปฎิบัติการป้องกันการทุจริตขององค์การบริหารส่วนตำบลหนองข่า

**7. ระยะเวลาดำเนินงาน** 3 ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ปีงบประมาณละ 10,000บาท รวม 30,000 บาท

**9. ผู้รับผิดชอบโครงการ** งานกฎหมายและคดี สำนักงานปลัดองค์การบริหารส่วนตำบลหนองข่า

**10. ผลลัพธ์**

1. สมาชิกสภางานกฎหมายและคดี สำนักงานปลัดองค์การบริหารส่วนตำบลหนองข่ามีความรู้ความเข้าใจ บทบาทและอำนาจหน้าที่ และสามารถปฏิบัติภารกิจได้ถูกต้องไปตามระเบียบ กฎหมาย

 2. สมาชิกสภาองค์การบริหารส่วนตำบลหนองข่าสามารถนำองค์ความรู้ที่ได้ไปปรับใช้ในการตรวจสอบ ติดตาม และประเมินผลการปฏิบัติงานของฝ่ายบริหารด้วยความเป็นธรรม ตรงไปตรงมา

------------------------------------------------------------------------------------------------------------------------------------

 **4.4. การเสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

 **4.4.1 ส่งเสริมให้มีการดำเนินการเฝ้าระวังการทุจริต**

**1. ชื่อโครงการ :กิจกรรมส่งเสริมชุมชนเฝ้าระวังการทุจริต**

**2. หลักการและเหตุผล**

 ค่านิยมและวัฒนธรรมของสังคมไทยในปัจจุบันเป็นปัญหาและอุปสรรคสำคัญในการป้องกันและปราบปรามการทุจริต เนื่องจากโครงสร้างทางสังคมเป็นระบบอุปถัมภ์ การเล็งเห็นผลประโยชน์ของตนหรือพวกพ้องดีกว่าส่วนรวม การยกย่องเชิดชูคนรวย การแสวงหาผลประโยชน์จากการเป็นพรรคพวกของนักการเมืองหรือผู้มีอิทธิพล รวมถึงความเสื่อมของจิตสำนึกและค่านิยมของประชาชนส่วนหนึ่งที่ลดน้อยถอยลง และยังมองเห็นว่าการทุจริตเป็นเรื่องปกติทั่วไปที่ได้รับผลตอบแทนคุ้มค่า หรือในบางกรณีก็ละเลย เพิกเฉย และไม่อยาก

-60-

เข้าไปยุ่งเกี่ยว นอกจากนั้นสภาพปัญหาบางส่วนก็มักเกิดจากการใช้อำนาจของเจ้าหน้าที่ของรัฐที่มุ่งแสวงหาผลประโยชน์ ปัญหาการทุจริตเป็นปัญหาที่ส่งผลกระทบต่อระบบเศรษฐกิจ สังคม และความมั่นคงของประเทศ กระบวนการแก้ไขปัญหาดังกล่าวให้สัมฤทธิผลอย่างมีประสิทธิภาพ จึงจำเป็นต้องอาศัยความร่วมมือจากทุกภาคส่วนในการที่จะป้องกันและปราบปรามการทุจริตอย่างจริงจังและต่อเนื่อง โดยเฉพาะภาคประชาชน

 เพื่อส่งเสริมการมีส่วนร่วมของภาคประชาชนในการเฝ้าระวัง ติดตาม ตรวจสอบการทุจริต จึงได้จัดทำกิจกรรมส่งเสริมชุมชนเฝ้าระวังการทุจริต เพื่อส่งเสริมองค์ความรู้การต่อต้านการทุจริตให้กับภาคประชาชนรวมถึงส่งเสริมสิทธิในการรับรู้และเข้าถึงข้อมูลข่าวสารเพื่อให้มีส่วนร่วมในการป้องกันและปราบปรามการทุจริต

**3. วัตถุประสงค์**

 1. เพื่อส่งเสริมองค์ความรู้ในการต่อต้านการทุจริตให้ภาคประชาชน

 2. ส่งเสริมการสร้างชุมชนเฝ้าระวังการทุจริต

**4. เป้าหมาย/ผลผลิต** ประชาชนในชุมชนขององค์การบริหารส่วนตำบลหนองข่า

**5. พื้นที่ดำเนินการ** องค์การบริหารส่วนตำบลหนองข่า

**6. วิธีดำเนินการ**

 1.จัดทำสื่อประชาสัมพันธ์ และเผยแพร่องค์ความรู้เกี่ยวกับต่อต้านการทุจริต ผ่านช่องทางสื่อประชาสัมพันธ์ของหน่วยงาน ได้แก่ บอร์ดประชาสัมพันธ์ ณ ชุมชนต่างๆ บอร์ดประชาสัมพันธ์ ณ ที่ทำการ เว็บไซต์ของหน่วนงาน

 2. จัดอบรมให้ความรู้เกี่ยวกับการต่อต้านการทุจริตตามเวทีชาวบ้านในโอกาสต่างๆ หรือกิจกรรมต่างๆ ของหน่วยงาน

 3. ส่งเสริมให้มีการจัดตั้งชุมชนเฝ้าระวัง ติดตาม ตรวจสอบการทุจริตในหน่วยงานของรัฐ

 4. สนับสนุนการดำเนินการในกิจกรรมของชุมชนเฝ้าระวังการทุจริต

 5. เชิญผู้แทนของชุมชนเฝ้าระวังการทุจริต เป็นร่วมสังเกตการณ์ในขั้นตอนต่างๆ ของกระบวนการบริหารงบประมาณ การจัดซื้อจัดจ้าง การบริหารงานบุคคลขององค์การบริหารส่วนตำบลหนองข่า

**7. ระยะเวลาดำเนินการ** 3 ปี (ปีงบประมาณ พ.ศ. 2562 – พ.ศ. 2564)

**8. งบประมาณดำเนินการ** ปีงบประมาณละ 10,000บาท รวม 30,000 บาท

**9. ผู้รับผิดชอบโครงการ** งานกฎหมายและคดี สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการเผยแพร่องค์ความรู้เกี่ยวกับต่อต้านการทุจริตให้ภาคประชาชน ผ่านช่องทางสื่อประชาสัมพันธ์ของหน่วยงาน อย่างน้อย 3 แห่ง

 2. มีชุมชนเฝ้าระวังการทุจริตเกิดขึ้น

-----------------------------------------------------------------------------------------------------------------------------

**4.4.2 บูรณาการทุกภาคส่วนเพื่อต่อต้านการทุจริต**

**1. ชื่อโครงการ :กิจกรรมบูรณาการทุกภาคส่วนเพื่อต่อต้านการทุจริต**

**2. หลักการและเหตุผล**

-61-

 ปัญหาการทุจริตเป็นปัญหาที่ส่งผลกระทบต่อระบบเศรษฐกิจ สังคม และความมั่นคงของประเทศ กระบวนการแก้ไขปัญหาดังกล่าวให้สัมฤทธิผลอย่างมีประสิทธิภาพ จึงจำเป็นต้องอาศัยความร่วมมือจากทุกภาคส่วนในการที่จะป้องกันและปราบปรามการทุจริตอย่างจริงจังและต่อเนื่อง ส่งเสริมการมีส่วนร่วมของภาคประชาชนในการติดตาม ตรวจสอบ การทุจริต

 การจะแก้ไขปัญหาการทุจริตได้บรรลุผลต้องเกิดจากการบูรณาการทุกภาคส่วนให้มีส่วนร่วมในการป้องกันการทุจริต ร่วมรับผิดชอบต่อปัญหาการทุจริต องค์กรปกครองส่วนท้องถิ่นจึงได้จัดทำกิจกรรมบูรณาการทุกภาคส่วนเพื่อต่อต้านการทุจริต เพื่อร่วมสร้างกลไกให้ทุกภาคส่วนได้ร่วมกันส่งเสริม สนับสนุน และสร้างค่านิยมในการต่อต้านการทุจริต จนเกิดเครือข่ายและความร่วมมือในการต่อต้านการทุจริตอย่างเข้มแข็งต่อไป

**3. วัตถุประสงค์**

 1. เพื่อสร้างกลไกในการบูรณาการทุกภาคส่วนได้ร่วมกันส่งเสริม สนับสนุน และสร้างค่านิยมในการต่อต้านทุจริต

 2. เพื่อพัฒนาเครือข่ายและสร้างความร่วมมือกับทุกภาคส่วนในการต่อต้านการทุจริตอย่างเข้มแข็ง

**4. เป้าหมาย**

 ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตองค์การบริหารส่วนตำบลหนองข่า

**5. สถานที่ดำเนินการ** องค์การบริหารส่วนตำบลหนองข่า

**6. วิธีดำเนินงาน**

 1. จัดตั้งคณะทำงานเพื่อบูรณาการทุกภาคส่วนเพื่อต่อต้านการทุจริตจากภาครัฐ ภาคเอกชน ภาครัฐวิสาหกิจ สถานศึกษา และภาคประชาชนในเขตองค์การบริหารส่วนตำบลหนองข่า

 2. กำหนดแนวทาง หรือแผนงานในการบูรณาการเพื่อต่อต้านการทุจริตร่วมกับภาครัฐ ภาคเอกชน ภาครัฐวิสาหกิจ สถานศึกษา และภาคประชาชนในเขตองค์การบริหารส่วนตำบลหนองข่า

 3. หน่วยงานบูรณาการต่อต้านการทุจริต จัดกิจกรรมเพื่อส่งเสริม สนับสนุน และสร้างค่านิยมในการต่อต้านทุจริตให้บุคลากรในหน่วยงานของตน และประชาชน

 5. หน่วยงานบูรณาการต่อต้านการทุจริต ส่งเสริม และสนับสนุนกันและกันในการขับเคลื่อนตามแนวทาง แผนงานกิจกรรมในการบูรณาการเพื่อต่อต้านการทุจริต

 6. สรุปรายงานผลต่อผู้บริหาร และเผยแพร่รายงานผลต่อสาธารณชน

**7. ระยะเวลาดำเนินการ** 3 ปี (ปีงบประมาณ พ.ศ. 2562 –พ.ศ. 2564)

**8. งบประมาณดำเนินการ** ไม่ใช้งบประมาณ

**9. ผู้รับผิดชอบโครงการ** งานกฎหมายและคดี สำนักงานปลัดองค์การบริหารส่วนตำบลหนองข่า

**10. ตัวชี้วัด/ผลลัพธ์**

 1. มีการบูรณาการทุกภาคส่วนเพื่อส่งเสริม สนับสนุน และสร้างค่านิยมในการต่อต้านทุจริต

 2. เกิดเครือข่ายและความร่วมมือกับทุกภาคส่วนในการต่อต้านการทุจริต

------------------------------------------------------------------------------------------------------------------------------